
DIALUNA, algo prome cu 10:00am, a sosode un accidente serio na Jaburibari, net 
dilanti Tesco Food Mart, entre un van di entrega y un motorcycle. 

E impacto tabata asina fuerte cu e motociclista no tabata duna señal di bida. 

Pa 10:20am, Dr. Van Ool a constata morto di Herley Bocanegra Pineros, naci na Co- 
lombia dia 28 di augustus 1968 y tabata biba na Tamarijn. 

Departamento di Trafico di Polis ta haciendo investigacion rib’e accidente. 

Esaki ta bira e di 5 morto den trafico insigur riba nos isla. Cuerpo Policial Aruba ta 
manda palabranan di condolencia na famia di e fayecido. 

Parlamentario Desiree de Sousa Croes (AVP) 
ta condena comentario di Robert Maduro (AVP) 



"Joke" riba personanan 
asesina na Orlando, 
Florida ta di malgusto 


Robert Maduro a pidi su disculpa publicamente, 
despues di tuma nota cu ningun hende a aprecia su joke 


“NOS ta biba riba un pais unda nos ta gosa 
di e libertad di por expresa nos mes manera 
nos kier. E derecho di expresion aki ta caba si, 
n’e punto unda e derecho di e otro persona pa 
wordo respeta ta cuminsa. 

Pues tin un liña fini entre cada ken su derecho 
di expresion, y cada ken su derecho di no 
wordo ofendi. Mayoria di nos sa unda e dos 
derecho aki ta cuminsa y caba y sa di respeta 
esaki. 

Pero aki aya, cada tanto momento ta sali un 
persona cu ta parse di no tin ningun tipo di 
nocion di loke ta aceptabel y loke ta di mas. 

E liña ey na mi parecer a wordo crusa mala- 
mente na momento cu un ambtenaar di De- 
partamento di Cultura ta gosa abiertamente 
- hunto cu su amigonan - di e masacre cu a 
tuma lugar na Orlando, Florida diadomingo 
marduga”, Parlamentario mr. Desiree de Sousa 
Croes a bisa, relaciona cu un publicacion di co- 


lega di partido Robert Maduro riba Facebook. 

“Riba Facebook nan ta haci comentarionan 
denigrante y invita otronan pa apoya nan den 
ofende un grupo di persona, cu manera nos 
tur sa a wordo asesina pa motibo di nan ori- 
entacion sexual. 

Hasta ta yega asina leu di bisa cu ‘e parti posi- 
tivo ta cu mundo tin 50 gay menos’. 

Esaki pa no ripiti e palabranan di amigonan - 
aparentemente intimo - di e cantante aki. 

Loke a pasa na Orlando por a pasa na Aruba 
tambe cu yiunan di tera. Nos sa cu e peliger di 
extremistanan ta eminente y porta mas cerca 
cu nos ta pensa. 

No solamente cu sr. Robert Maduro y su ami- 
gonan a ofende un grupo di persona cu no tey 
mas pa defende, pero tambe a ofende un grupo 
grandi di persona na Aruba cu tin derecho di 


wordo trata cu respet. 

E ambtenaar aki no mester lubida cu su sala- 
rio, mescos cu esun di mi, ta wordo paga dor 
di impuestonan paga dor e. o. e comunidad 
trahador gay riba nos isla. 

Personalmente mi ta sintimi menasa y ofendi 
dor di e expresionnan haci dor di sr. Robert 
Maduro y ta contemplando hunto cu mas per- 
sona perhudica pa entrega un denuncia a base 
di art. 2:60 inciso 1 y 2:61 di nos Codigo Penal 
contra su persona. 

E falta di respet aki contra henter un comu- 
nidad di ser humano mester caba”, ta locual 
Parlamentario mr. Desiree de Sousa Croes a 
expresa cu hopi disgusto y desaprobacion. 

Mientrastanto Robert Maduro publicamente 
a pidi su disculpa pa loke el a califica como un 
joke, pero sigur un joke di malgusto. 

Lider di MEP Evelyn Wever-Croes: 

Nos ta urigi Gobierno pa manda Parlamento e "deal" di Citgo 



“FRACCION di MEP ta contento di mira cu 
Aruba ta un paso mas cerca di mira e refineria 
habri bek. 

Naturalmente nos tambe a sigui e desaroyonan 
diabierna y nos a pensa cu pa awe, dialuna, 
caba nos lo a haya e documentonan pa cuminsa 
studia nan. Pero nada. 

P’esey nos a manda pidi Gobierno pa manda 
nos e documentonan mas pronto cu ta posibel 
mirando cu nos kier studia nan bon. 

Tambe nos a pidi Presidente di Parlamento 
pa yama un reunion cu urgencia p’asina nos 
por trata tur e documentonan y pa haya mas 
informacion di Gobierno”, segun Evelyn 
Wever-Croes. 

MEP nunca a stop di lucha 

“MEP nunca a perde speransa den re-apertura 
di e refineria. MEP semper a sigui lucha p’e 
re-apertura. 

Mientras cu AVP a cuminsa papia di desm- 
antelacion, y a duna ‘green’ light pa Valero 
cuminsa desmantela, MEP a intensiva su 
accionnan y dia 27 di februari 2015 den e ac- 
cion ‘Ora Cero’ a manda avisa Valero pa para 
e desmantelacion. 

Esey tabata e prome senjal cu Valero a haya di 
Aruba pa para e desmantelacion. 

Desde e dia ey MEP a sigui purba tur posibili- 


dad. Ora AVP tabata bisa cu NO tin cumprado 
MEP a keda busca cumprado. 

Mientras AVP tabata descarta PDVSA, pasobra 
nan lo no ta di confia (segun AVP), MEP a traha 
e caminda y asina awe nos ta bibando den e 
speransa di re-apertura di e refineria”, segun 
lider di MEP. 

Coastal 

“Tempo di Gobierno di MEP cu negosacion cu 
Coastal, Gobierno a bay Parlamento prome 
cu firma! Es mas, den Parlamento nan a firma 
despues cu e deal a wordo acorda. 


Esey ta bon gobernacion, un Gobierno trans- 
parente. 

Desconfiansa den Gobierno 

Sinembargo, e falta di transparencia di Go- 
bierno, ta duna mas motibo pa desconfiansa. 
Nos no sa kico nan a firma, y nan no kier bisa. 
P’esey nos a pidi pa haya e documentonan in- 
mediatamente y nos a pidi un reunion publico. 
Nos ta spera di haya transparencia pronto. Si e 
“deal” t’asina bon, dicon scond’e pa pueblo?”, 
lider di MEP, Evelyn Wever-Croes a duna di 
conoce. 


Pol is haya morto den cas na Tanki Leendert 


AYERA merdia algo pasa di 1:30 merdia a drenta in- 
formacion cu un mama a bin haya su yiu homber benta 
abao den cas, y no tabata duna señal di bida. 

Asina mes dos unidad di ambulance a presenta n’e cas 
na Tanki Leendert, unda señora a yega cas y haya su yiu 
benta den cas paden no ta reacciona. 

E mama den panico a core yama pidi asistencia di am- 
bulance, cu a presenta den minimo di tempo, pero no 
por a haci nada mas. 


Version oficial di Polis 

Dialuna den oranan di merdia a drenta informacion cu 
un agente policial, cu ta cu AO na cas recuperando di 
retonan cu su salud, a haya un ataca di curason y 
fayece na su cas situa na Tanki Leendert. 

Dr. Schuisers a constata morto di Franklin 
Norwin Ferandes-Pedra, naci na Aruba dia 
10 di november 1979, pues tabatin 36 aña 
di edad. 



A resulta cu e homber di 36 aña, ta un agente policial, 
Franklin Fernandes Pedra, kende aparentemente tabata 
sufri di curazon y posibel causa di su morto ta un ataca di 
curazon, sigur causa p’e calor sofocante cu ta hacienda e 
dianan aki.Dokter a presenta n’e sitio pa constata morto, 
como uno natural. Palabra di profundo condolencia ta 
bay n’e famia di e fayecido, y sigur na tur su colega polis. 
Paz na su resto. 


El a drenta Academia di Polis desde e klas 
di aña 2009, pues tin 7 aña formando parti 
di Cuerpo Policial. Ultimo e tabata traha 
como Polis Uniforma na Warda di Polis 
Santa Cruz. Cuerpo Policial Aruba ta 
extende palabranan di condolencia na su 
famia, amigonan y na su coleganan y ta 
anuncia cu desde inmediato ta bay den 
luto tambe te dia di entiero di e agente di 
Polis. Cu Franklin sosega na paz. 

Segun Minister di Petroleo y Minas di Venezuela, Eulogio del Pino, 

For di punto di bista ambiental, uzo di gas 
natural ta un cambio extraordinario pa Aruba 

Gas ta disminui tremendamente emision di CO2 



L “Esaki un 

banda ni- ^ 

fica, des- 
de e pun- 
to di bista 
ambiental un > 

cambio extraor- 
dinario, ya cu e ta 
bay disminui e emisi- 
onnan di C0 2 cu tabata 
wordo emiti tempo 
cu el a wordo 


DIABIERNA ultimo tabata un dia historico 
pa Aruba. Citgo Petroleum Corporation a 
firma hunto cu Aruba un acuerdo pa lease y 
opera e refineria situa na San Nicolas. 

Un di e actornan importante den henter esaki 
tabata doño di e compania Americano, Citgo 
Petroleum Corporation, cu ta Petroleos de 
Venezuela (PdVSA). 

Presidente di PdVSA y alabes Minister di 
Petróleo y Mineria di Venezuela, sr. Eulogio 
del Pino tabata sumamente contento despues 
cu e acuerdo cu a keda concretisa oficialmente 
na Caracas. 

Den su discurso, sr. del Pino, a splica cu e faha 
petrolero di Orinoco ta subiendo su produc- 
cion mensualmente na un ritmo basta acelera. 
E refineria na Aruba, cu tin algun aña sin op- 
era, tin e caracteristicanan tecnico cu mester 
pa loke ta produci n’e faha di Orinico. 

“E ta bay permiti nos, banda di 
tur e otro instalacionnan cu 
nos tin, pa transporta via 
barco p’e refineria na 
Aruba cu ta 6 pa 8 ora 
di biahe maritimo,” 
sr. del Pino a 
splica. 


crudo ta wordo procesa, ta debolbe e Nafta pa 
por sigui e proceso di produccion. Despues cu 
mehora e crudo, ta transporta esaki na merca- 
donan cu ta bay tin demanda pe via di Citgo.” 
E Minister encarga cu Asuntonan Petrolero ta 
sigui splica cu for di punto di bista economico, 
e ta nifica un reduccion extraordinario di costo 
di e operacionnan di e faha di Orinoco. 
Tambe e ta nifica un avansa logistico extraor- 
dinario pa Venezuela. 

Pa Venezuela por construi un planta similar 
n’esun di Aruba lo tuma por lo menos 4 aña 
djis pa construi y Aruba su planta cu un in- 
version mucho menos, por ta den operacion 
dentro di 2 aña. 

Elaborando riba e tema den su discurso, del 
Pino a splica cu, mirando e desaroyo cu Vene- 
zuela a logra den su pontencial di gas natural, 
combina cu e specificacionnan tecnico di Aru- 
ba su refineria, ta bay ta un cambio extraor- 
dinario p’e isla uzando gas como fuente en- 
ergetico p’e refineria. 




opera pa otro transnacionalnan.” 

Tambe e titular di asunto petrolero na Ven- 
ezuela a mustra riba e hecho cu tur esaki ta 
bay ta un reduccion di costo tremendamente 
grandi. E ta splica cu ora opera cu gas tin 
menos necesidad pa mantencion y tambe e 
costonan en general ta baha. 

P’e gas natural por yega Aruba, Eulogio del 
Pino ta splica cu, nan ta bay construi un 
sistema di pipanan pa gas natural wordo 
transporta for di peninsula di Paraguana pa 
Aruba, un total di 15 kilometer. 


Del Pino ta calcula cu ta bay por transporta 
mas o menos 150 miyon pia cubico for di un di 
e camponan di gas di mas grandi cu a cuminsa 
opera aña pasa, campo di Cardon. E Minister 
Venezolano a splica cu tin tuberianan similar 
caba pa Colombia y ta trahando riba un otro 
cu ta bay transporta gas pa Trinidad y Tobago. 
“Suministra Aruba cu gas ta nifica un reduc- 
cion di costo y impacto ambiental extraordi- 
nario.” 

Pa Venezuela e operacion di e refineria di 
Aruba dor di Citgo ta strategicamente impor- 
tante. Nan mester di eleva e cantidad di crudo 
cu nan ta exporta. 


E crudo di Venezuela, di Orinoco, ta un 
crudo basta pisa cu no ta benefi- 
cioso economicamente pa bende 
riba mercado internacional sin 
wordo procesa prome. Aruba 
su refineria ta bay ta procesa 
potencialmente mas di 200 
mil bari pa dia di e crudo 
pisa, produciendo asina cru- 
do sintetico cu tin un balor 
hopi mas halto den mercado 
internacional. 

Refineria di Aruba ta habri 1 
di augustus 2 016 y tur e acu- 
erdonan ta bay wordo pre- 
para pa haya conseho prome 
for Raad van Advies (RvA) y 
djey ta bay Parlamento cu, 
segun informacion, ta bay 
trata e topico den luna di 
juli. 

Accidente na 
entrada di 
San Barbola 
Residences 




AYERA merdia un pareha 
a core bay laga e escombro 
di e accidente tira den 
caya, net na entrada di San 
Barbola Residences. 

Ta trata di un auto BMW, 
numera A-6361, cu tabata 
core den dirección robes y 
nan a tuma e rotonde tam- 
be den direccion robes, 
causando e daño aki. 

Polis a wordo avisa, pa 
tuma nota di e accidente 
aki. 



Manda bo e-mail na 
noticia@awemainta.com 


RICIBI 

AVEHAINTA 
IIJR DIA \m 

Rene Herde' 

Mientras cu AVP a scoge 
pa renobacion di nos pais, oposicion a scoge 

pa populismo y negativismo 


MANEHA un pais den forma consistente y 
no haci djis loke ta popular na un of otro mo- 
mento. Esey ta keda e forma mas responsabel 
pa maneha un pais. 

E t’e forma di goberna cu a lo largo ta duna e 
pais y su pueblo mas beneficio duradero. 
Populismo al contrario, ta score a corto plazo, 
pero ta perde su color y balor den solo y biento 
di realidad di bida. 

Ta pesey AVP a wordo compara mas cu un 
biaha cu e landado di largo distancia: Con- 
sistente, cu metanan cla, cu no ta desvia di su 
rumbo y no ta laga incidentenan di momento 
kita su atencion di su meta final: Bienestar 
di pueblo! Asina lider di fraccion di AVP den 
Parlamento, drs. Rene (Baba) Herde a cuminsa 
su observacion y comentario. 

DIELECCION PA GOBERNACION 

Co’i cualkier tema di importancia pa nos pais, 
wak kico AVP a bisa y wak despues kico AVP 
a haci den gobernacion. 


Di eleccion pa gobernacion, AVP a keda con- 
sistente. Anto bou condicionnan cada dia mas 
dificil. Esey no semper tabata facil of a duna 
AVP mas ganashi politico. 

Pero e tabata bez tras bes e mihor desicionnan 
pa nos pais. 

Co’i e temanan mas importante pa nos pais 
den ultimo 10 aña. Co’i e tema di forsa di 
compra of seguridad di pensioen pa nos pen- 
sionadonan awor y esnan di futuro. Co’i e tema 
di seguridad di energia limpi y pagabel awor 
y den futuro. 

Co’i e tema di cuido di salud awor y den futuro. 
Co’i e tema di enseñansa pa hobennan awor y 
esnan di futuro. 

Riba tur e temanan aki - y hopi mas manera es- 
akinan - AVP a bisa kico e ta bay haci y pueblo 
ta wak e resultadonan awor! 

REFENERIA 


sis y prepara pa un futuro mas sigur pa tur. 
Awor e refineria ta bay habri atrobe. Awor por 
sigui mehora condicionnan di bida pa tur awor 
y pa esnan den futuro. 

OPORTUNISMO 

Contrario n’e consistencia di AVP nos a wak 
e oportunismo di oposicion. E unico cos cu 
Bo por ta sigur di dje di oposicion, ta cu nan 
ta cambia segun e oportunidad cu tin pa saca 
probecho politico. Biaha pasa MEP a dem- 
ostra esey dor di vota CONTRA apertura di e 
refineria. 

Ban wak kico oportunismo ta pone nan haci 
awor, drs. Rene Herde kier sa. 



Un bon 





Avenida Milo J.Croes # 118 - A 

Tel: 5883948, Fax: 5883945 

Dilanti Flora Market na Dakota 

Horario: 8.30AM-5.30PM (nonstop) 
E-mail: doorhandle @ setarnet.aw 


Vakantie ta den porta, 

ladron lo ta mas activo den e temporada aki. 
Na ‘The Doorhandle’ nos lo conseha bo ariba 
tur materiaal pa segura bo propiedad, 
pa asina bo por bai tranquilamente cu vakantie. 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


ZTragon spedávs. 



Samsung note edge 


B 


blu sport 4.5 
afl. 210.00 




■ii 

Samsung s3 mim 
afl, 315.00 


Also: Samsung S5 , s5 mini, Samsung S4, Samsung 4 mini. S3 mini etc. 
Accessories tor all Samsung and Iphone models 

Toshiba Laptop 15.6" 4Gb 320Gb Handdisk. Afi. 900.00 
Hp Ink catridges. Universal laptop adapters etc.. 
iTunes gift cards $ 10.00, $ 15.00 and S25.00, 

Google play cards and Raystation Network cards. 

Sales, repair and accessories for all Samsung models and other cellulars. 
Unlock, rebad, reset, upgrade, replace lcd, keypad, speaker etc. 


ehempel t’e refinerfa, segun drs. 
Rene Herde. Ora AVP a drenta 
Gobierno na 2008 e refineria 
tabata sera. 

AVP a bisa cu lo haci tur cos cu 
ta posibel pa habri e refineria. 
Desde cu AVP a drenta Gobi- 
erno ta habri e refineria pa di 
dos biaha. 

Den un forma consistente AVP 
a bisa cu apertura di e re- 
fineria lo yuda Aru- 
ba pa sali di 
e cri- 

IjiT 


583-1444 


Mainta 


#lonline 


Nuebe beca 


disponibel pa 
studiante di 
Universidad 


di Aruba 

Pa atende Sumnner Courses 


"No perde e oporfunidod 
unico aki! 


U] '| + ( k ; For reservations, contact 

arubacaribbean Marvinia Richardson at 526 6607 
resortsccasino or marvmia.richardson@hilton.com 


E protocol ta enfoca riba stimula mas studiante pa studia 
den nos region. 

Minister di Enseñansa Michelle Hooyboer-Winklaar a 
anuncia e becanan recientemente, y a subraya cu studi- 
antenan tabatin te cu ayera dialuna, pa a aplica na ofi- 
cina di “International Studies” di Universidad di Aruba. 


E becanan aki ta pa atende programanan di zomer na 
diferente Universidad of “HBO Opleiding” den exterior, 
e mandatario a agrega. 


Minister Hooyboer-Winklaar ta encurasha tur studiante 
di Universidad di Aruba cu ta interesa pa aplica ainda 
paundienuebe becanan. 


PA medio di un protocol firma pa Ministerio di Ense- 
ñansa di Aruba cu Ministerio di Enseñansa di Hulanda a 
aloca e fondonan pa 9 beca di 4.500 florin cada uno pa 
studiantenan di Universidad di Aruba atende “Summer 
Courses” den exterior. 


SUNDAY, JUNE 19TH 
11AM TO 2PM 

GRAND CARIBBEAN BALLROOM 


BRUNCH FEATURES: 

Eggs Station, Breakfast Favorites, 
Seafood Station, Soup Station, 

Salad Station, Hot Buffet, Carving 
Station, Dessert Station, Kids Station, 
Unlimited Champagne and Mimosas 


ADULTS: AWG. 87,50 
TEENS: AWG. 55,- 
KIDS 6-12: AWG. 35,- 


With live entertainment by Rocco, 
Dwight and Josue. Special prices 
on beer buckets and mojito pitchers. 


Buy your tickets before June 17th 
and be entered into a raffle for a 
weekend stay and great prizes! 


FATHER’S 
DAY BRUNCH 

Prome Minister Mike Eman den celebracion na San Nicolas despues di firma acuerdo, 


"Nos por drumi trankil, 
pasobra e reapertura di e 
refineria ta un realidad" 



PROME Minister Mike Eman cu hopi senti- 
mento di emocion a dirigi su mes n’e publico 
presente dilanti refineria diabierna anochi, 
ora cu el a caba di yega for di Venezuela 
despues di a firma e acuerdo di reapertura. 

E firmamento na Palacio Miraflores tabata un 
momento importante pa yega n’e reapertura, 
faltando solamente p’e acuerdo wordo aproba 
dor di Parlamento di Aruba. 

“Nos por drumi trankil awe nochi,” e manda- 
tario a bisa. Ya cu esaki tabata posibel, pasobra 
e Gobierno a wordo guia dor di nos Creador. 
Na inicio di su discurso, e mandatario a re- 
corda e tempo cu tanto su persona como su 
colega di Asunto di Energia, Mike de Meza a 
drenta politica na 2001, pero tambe e cam- 
paña cu nan a hiba hunto durante cual e team 
di De Meza a bin cu e slogan ‘The better Mike’. 
“Mi amigonan nos ta para aki awe nochi na 
inicio di reapertura di e refineria pasobra di 
berdad e ta ‘The better Mike’. 

E berdad mester wordo bisa. Mi ta traha mes 
duro manera e Mike aki riba reapertura di e 
refineria na 2009, 2010, 2011 y 2012, pero 
na 2014 mi no tabata mira posibilidad mas 
p’e reapertura. 

E cabayero aki cu su pensamento y compro- 
miso pa San Nicolas y tur esnan cu a yega di 


traha den e refineria, el a sigui busca. Hasta 
ora cu a presenta e ultimo chens pa haya un 
compania cu ta dispuesto pa habri e refineria 
aki. 

Awe cu nos ta para aki, laga e ta cla pa historia, 
cu esaki ta danki n’e determinacion di ‘My 
Better Mike de Meza’, di kende mi ta masha 
orguyoso cu e ta mi colega.” 

Tambe a mandatario a splica cu e reapertura 
di e refineria ta parti di e slogan cu nan a bay 
campaña cu ne cu tabata bisa ‘Bon trabou, 
pero ainda falta’. 

El a bisa cu ora cu na aña 2013 nan a cana e 
cayanan di Aruba, a bishita casnan, a brasa e 
comunidad y a comparti speransa y “nos a bisa 
‘Bon trabou pero ainda falta’ y awe nochi nos 
por celebra loke ainda tabata falta. Esaki t’e 
parti di loke ‘ainda falta’. 

Y ainda tin mas pa bin,” sr. Eman, cu un bos 
yena di emocion y orguyo, a expresa. 

El a sigui bisando cu alabes a demostra cu 
Aruba por ta chikito, pero cu ta debi n’e forma 
di pensa y trahando cu curason ta logra cosnan 
positivo manera reapertura di e refineria. 
“Ora cu hendenan ta traha cu nan curason, cu 
conviccion, cu amor, y e Creador cu ta inspira 
nos pa haci e trabou cu nos ta haci aki tur dia 


pa tur hende, sin importa unda nan a nace, 
color di nan cuero of nan religion; esey ta 
prueba cu Aruba por ta un ehempel pa resto 
di mundo. 

Ora cu nos mira paisnan grandi unda lidernan 
ta papia di division, encuanto construccion di 
muraya, encuanto color y religion, esaki ta un 
pais cu ta respeta tur religion, tur color. 

Nos ta stima e hendenan y e hendenan ta 
stima nos.” 

Na final e mandatario a gradici tur hende y a 
expresa cu si no tabata p’e fe y inspiracion den 
e Creador nada di esaki no por a wordo logra. 
“Cu e sentido di conviccion y devocion aki, 
inspira pa nos Creador, tabatin masha poco 
cu nos no por haci cu fe den Dios. 

Laga awe nochi ta un testimonio di algo cu ta- 
bata parce imposibel, pero a bira posibel debi 
na devocion y trabou duro. Amigonan masha 
danki, e team cu a apoya Mike de Meza den e 
proceso aki masha danki. 

Aruba awe nochi ban drumi cu un curason 
trankil no pasobra nos a trece e noticia di 
reapertura di e refineria cu awe nos a firma e 
contract, pero ban drumi cu curason trankil, 
pasobra esaki lo no tabata posibel si no tabata 
pa nos Creador cu a wak riba e poblacion aki. 
Danki ban sigui lucha pasobra ainda falta.” 

Minister mr. drs. Arthur Dowers: 



Ta di spera cu Gorte compronde 
e daño haci na Aruba 


Relaciona cu candela den KIA 


RECIENTEMENTE detenidonan den KIA a cende candela den diferente parti 
di e bloknan di cel, unda cu a causa daño grandi. 


Minister di Husticia mr. drs. Arthur Dowers ta condena e actonan aki fuertemente 
como cu nan a pone bida di otro detenidonan y di tur e trahadonan di KIA den peliger 
E situacion a forma un menasa pa bida di hende y Ministerio Publico ta haci- 
endo un investigacion pa saca afo ken t’e sospechosonan den e caso aki. 

Castigonan pa actonan asina por yega te un maximo di 15 aña, 

Minister Dowers a splica, agregando cu e ta spera tambe cu lo pidi 
e castigo maximo p’esnan cu a pone e bida di presonan y e traha- 
donan na peliger. 

Loke a tuma lugar ta inaceptabel y intolerabel, e mandatario a 
expresa y mester haya sa exactamente kendenan ta envolvi. 

E daño causa p’e candela a pone husticia den un situacion fas- 
tioso y Minister Dowers ta gradici tur esnan cu a traha duro p’e 
daño keda limita. 

A cuminsa tambe cu inventarisacion di loke a bay perdi y 
ta tumando pasonan pa 


restaura e situacion mas 
liher posibel. 

Minister Dowers a remarca 
cu e compania di seguro 
ta haciendo di su parti pa 
caba cu nan investigacion 
y pago mas liher posibel y 
basa riba e placa cu ricibi 
lo acerca tambe Parlamen- 
to y Minister di Finansa 
pa reserva e fondonan p’e 
trabaonan di reparacion 
cu mester tuma lugar. 

Ta sumamente importante 
p’e prizon ta den e mi- 
hor estado posibel pa por 
maneha esnan cu ta deteni 
awor y detencionnan cu 
ta tumando lugar, el a 
comenta. 

Ta di spera cu Corte com- 
pronde tambe e daño 
grandi haci na Pais Aruba 
p’e detenidonan envolvi 
y cu consecuentemente 
nan ta aplica castigonan 
pisa, Minister Dowers a 
subraya. 






* 


V - * ^ CELEBRATE J 

rather 


% 


ATTHE 


Give dad an amazing spa treatment 
on his very special day. 

(SpeciaL volid frotn June 1 - June 30, 2016) 

Father’s Day Spa SpeciaL 1 * AWG 95 f - 

50 Min. Ritz-CarLton Signature Massage and 
get o Free Enhancement of the Hot Stone 

Father’s Doy Spa Spedal 2 * ÁWG 125 f - 

30 Min. Back & StiotiLders Mossage 
and o Pedicure. 

Father’s Day Spo Spectal 3 ■ AWG 175 f - 

Men‘5 Hair Cut & One Pedicure Combo 
for Father and Son. 

[□U pri ces inclu de setvi Ce c hatg ej 

THB <SPA 

AT 

The Ritz-Cakltok ' Arijba 

Open doikj from 9:00 a.m. - 6:00 p.m. 

For Spo reservdtions, pleose cali 527-2222 ext. 2525 

Promé a purba hinca mafia. 

A hinca macamba como Cabai di Troya den CBCS 


WILLEMSTAD - Un dicho original na Spañó 
ta bisa: ‘Cuidou e tiro no sali por la culata.’ 

Cu esey ta referi ne campaña di difamacion 
cu a lanta cabes un biaha más e biaha aki 
via Hulanda y pa sigi na Corsou pa denunciá 
supuesto iregularidad den Banco Central di 
Corsou y Sint Maarten. 

Tempo di ‘El Muchachito’ cu awor ta condená 
na 3 aña di prizon kier a hinca Mafia den 
gerencia di Banco Central y awor kier hinca 
makamba den nos Banco Central pa dje forma 
aki Hulanda dirigi y controlá no solamente nos 
finansa, sino nos maneho monetario tambe. 
E problema ta cu e strategia cu esun of esnan 
cu a planificá pa hinca Cabai di Troya den 
Banco Central lo fracasá rotundamente, paso- 
bra nan a usa e pretexto robes pa lanta e orcan 
di difamacion creando impresion cu e doño di 
ENNIA a chica saca tur placa for di e compania 
siendo cu e compania ta bou di supervishon di 
Banco Central di Corsou y Sint Maarten. 


E strategia cu a planificá e cos aki a pone cu 
otronan den nan entusiasmo pa hinca nos 
Banco Central den man di macamba a hasta 
falsificá historia pa logra nan meta. 

Un ehémpel chiquito: “Onder het Antilliaanse 
toezichtbewind van Tromp is HDI-Gerling vol- 
gens justitie door haar eigen directie beroofd 
van haar Antilliaanse verzekeringsdochters.” 
Ta trata di un caso di Corte di 2014 riba un 
transaccion di aña 2008 den un filial di e 
firma di seguro internacional HDI Gerling na 
ARUBA!! 

Financieel Dagblad cu ta haciendo alarde e di- 
anan aki divulgando e bida personal di Emsley 
Tromp y su famia aparentemente nunca a con- 
trolá cu na 2008 Aruba tabatin su mes Banco 
Central for di 1986 y hamas e filial tabata bou 
di supervision di Banco Central di Antias. 
Ayera tardi gerencia di Banco Central a tene 
un conferencia di prensa durante cual a duna 
contesta riba tur pregunta di periodista y 


coresponsalnan local of internacional riba e 
publicacionnan di ultimo dianan. 

Anticipando riba e conferenciaa aki nos di 
AWEMainta ta spera di haña contesta pa nos 
lectornan den su edicion di diarazon awor. 
Sinembargo for di awor nos ta na altura cu e 
actual campaña ta culminacion di e hecho cu 
primeramente tin podernan Hulandes cu kier 
tuma ENNIA over y a inventá e historia cu e 
compania por ta den problema financiero. 

Y na di dos lugar, nos informacion di origen 
di e conspiracion cu a cuminsa caminda un 
Parlamentario local a reclutá un éx politico di 
partido D66 riba terasa di un shop den Punda 
y kende a ofrecé su mes pa usa su contactonan 
na Hulanda pa likidá Emsley Tromp figurati- 
vamente. 

Mientrastanto nos por anticipá for di awor cu 
ENNIAlo demandá e figura di Tom Kok, kende 
por a nace na Corsou, pero nunca tabata Cu- 
rasoleño, pasobra semper di su bida el a biba 
y traha y haci carera na Hulanda. 


Cambie di directiva di 
MAN no a bay sin breyo 


WILLEMSTAD - E conmosion cu tin riba 
nombramento di Hennie Reinilia como am- 
tenar pa 5 aña mas a crea broyo entre partido 
Nacional y partido PAIS. 

Pero den MAN tampoco tur cos ta koek en ei. 

Presidente Dannawi a baha y MAN a scoge 
Presidente nobo, pasobra Dannawi no a pone 
su mes re-eligibel aunke a bin proposicion for 
di sala durante congreso p’e directiva sinta 
te despues di eleccion. Statuto di MAN no ta 


duna e posibilidad ey. 

Loke si a pasa ta cu resultado di e eleccion p’e 
directiva nobo ta prueba di aprobacion di e 
miembronan di MAN; en total tur 7 miembro 
di e directiva anterior cu a pone nan mes re- 
eligibel a bin bek, for di un total di 17 miem- 
bro cu a participa n’e eleccion di directiva di 
Partido MAN. 

E broyo a sinta mes-mes ora e miembro 
Makaya a bandoná sala y bandoná partido. 

Parlamentario mr. Xiomara Maduro: 



“AWE cu nos ta para dilanti e posiblidad di e reapertura di e refineria, ta momento propicio 
pa duna un danki grandi na tur hende cu a forma parti di e Accion Ora Cero dilanti di e main- 
gate di e refineria na februari 2015. Ta danki n’e corage demostra e anochi ey, awe nos por 
celebra cu nos pais lo por bay conta atrobe cu un pilar mas pa nos economia. 

Tur participante por sinti nan mes orguyoso ya cu e 
Accion Ora Cero a brinda su fruto den e lucha p’e 
reapertura di e refineria”, Parlamentario mr. Xiomara 
Maduro a bisa den su declaracion. 


fcvUERO 


Aruba Refinery 


Para desmantelacion 

“Si tabata pa Gabinete Eman e refineria lo a wordo 
desmantela for di basta tempo caba. 

E propio Minister Eman a admiti esaki poco dia atras 
den su speech y nos tur por corda con Minister De 
Meza a declara na 2015 cu den 2 luna Valero lo cum- 
insa desmantela e refineria. Pero aki ta na unda cu 
e Accion Ora Cero a pone presion y a manda e señal 
cu na Aruba ainda tin hende homber y muher cu ta 
decisivo pa no laga Gabinete Eman kita for di nos pais 
e oportunidad di por conta cu un refineria den opera- 
cion. E presion aki a pone cu Gabinete Eman mester a 
para e desmantelacion di e refineria y duna oido real 
na interesadonan cu lo kier opera e refineria”, segun 
e Parlamentario. 


WLEF 


E Accion Ora Cero a brinda su 

fruto den e lucha pa e 
reapertura di e refineria 


Union y determinacion 

“E Accion Ora Cero a demostra cu si nos pueblo ta uni 
nos por logra cosnan grandi pa nos pais. Apesar cu a 
bin critica cu e grupo no tabata di miles di persona, 
cu no lo tabatin hopi hende di San Nicolas mes cu 
tabata presente, hecho ta keda cu e refineria ta di 
balor nacional. 

P’esey hende di tur districto di Aruba tabatin e mesun 
derecho di forma parti di e Accion Ora Cero. 

Locual ta importante ta cu cada persona cu nan pres- 
encia e anochi ey a demostra e determinacion nece- 
sario cu a pone cu awe nos por papia di reapertura di 
e refineria”, segun Parlamentario Maduro. 


Hunto nos por logra mas 

“Laga e Accion Ora Cero sirbi nos pueblo como ehem- 
pel cu ora nos ta den union nos por logra cosnan 
grandi. Desunion ta haci nos zwak y vulnerabel pa 
manipulacion di esnan cu no ta stima nos pais. Si nos 
ta uni, hunto nos por logra mas. 

Pabien Aruba y un danki special na tur hende cu a 
forma parti di e Accion Ora Cero cu a brinda su fruto 
den e lucha p’e reapertura di e refineria”, tabata pal- 
abranan di felicitacion di Parlamentario mr. Xiomara 
Maduro. 

Pa motibo di velocidad halto 

Chauffeur di Honda Fit ta perde control 

y dal contra un palo di luz 




DIADOMINGO atardi, pa mas o 
menos 5’or, chauffeur di un Honda 
Fit color berde A-30539 pa motibo di 
velocidad halto a perde control y dal 
fuertemente contra un palo di luz. 
Esaki a sosode na Bushiri dilanti di 
Grand Ocean Super Market. Patruya 
di Trafico y di Playa a ser despacha 
cu urgencia n’e sitio. 

E chauffeur tabata keha di dolor na 
su heup. Paramediconan a ser pidi pa 


atende cu e victima. 

E palo di luz a keda basta kibra y 
tabata casi pa cay riba caminda, pa 
cual motibo a yama Elmar pa kita 
coriente di e palo. 

Ambulance a presenta n’e sitio pa 
transporta e victima pa Hospital pa 
tratamento mas avansa. 

E auto a keda cu hopi daño material y 
a bin haya un boter di awa cu alcohol 
den dj’e. 





P| \ 


rMainta 


. facebook.com/awemainta 






























AWEMainta Diamars, 14 Juni 2016 


Minister Arthur Dowers 
trahando hunto cu 
Schiphol Group pa 
actualisa Kazerne 
di Cuerpo di Bombero 
na Aeropuerto 


RECIENTEMENTE a tuma lugar un reunion 
entre ehecutivonan di Schiphol Group y Minister 
di Husticia, mr. drs. Arthur Dowers den cuadro di 
e plannan pa funcionamento y actualisacion di e 
kazerne di bombero na Aeropuerto Internacional 
Reina Beatrix. 

E reunionnan aki ta tuma lugar periodicamente. 
E biaha aki tabata presente Director di Schiphol 
Jos Nijhuis y Director di Aruba Airport Authority, 
James Fazio. 

Minister Arthur Dowers a bisa cu e cooperacion 
cu Aeropuerto ta hopi estrecho pa loke ta seguri- 
dad y continuidad y e operacion di Aeropuerto 
ta depende completamente di husticia. 

E servicio di bombero na Aeropuerto ta clave pa 
nan funcionamento, el a agrega. 



E interes ta di tur dos banda p’e Departamento 
di Bombero funciona optimalmente. 

E mandatario a comenta cu tin un plan di mane- 
ho pa mehoracion di tur servicio di bombero y ac- 
tualmente tur cos ta bayendo den bon direccion. 


P’e aña cu ta bin mester presupuesta fondonan 
adicional den presupuesto di pais Aruba pa ga- 
rantisa cu cierto trabao ta tuma lugar, Minister 
Dowers a laga sa. 


El a splica cu si no logra haya e fondonan pa me- 
dio di presupuesto 2017, Aeropuerto lo provee un 
voorschot pa percura pa cierto material bin y lo 
yega na un areglo pa haci uzo di e materialnan. 
E1 a agrega cu no ta Aeropuerto lo paga p’e 
materialnan, pero 
si lo duna un 
voorschot pa 
pago di e ma- 
terialnan cu 


Gobierno di 
Aruba tin cu 
adkiri. 

Fax: 583-14444 

E-mail: noticia@awemainta.com 


En conexion cu 
temporada di horcan 

E Nederlandse 
Defense 
Forces ta 
participa den 
e Hurricane 
Relief Exercise 
anual 


• # 1 Online 


AYERA mainta, e barco di transporte di e 
Nederlandse Defense Forces den Caribe, Zr. 
Ms. Pelikaan, a sali di e port di Corsou rumbo 
p’e Hurricane Relief Exercise anual na St. 
Maarten, Statia y Saba. 


Desde cu e temporada di horcan a cuminsa, ta 
importante pa ta bon prepara. Autoridadnan 
di e islanan ta organisa un training tur aña, 
den cual diferente servicionan di emergencia 
ta train hunto den scenarionan realistico cu 
por sosode despues di un horcan. 

Como cu e unidadnan di e Nederlandse 
Defense Forces semper ta activo pa 
brinda asistencia, e personal militar 
ta train hunto cu nan coleganan di 
brandweer, Cruz Cora, servicio di am- 
bulance, Polis y hopi mas. E aña aki, 
personal militar Frances tambe lo ta 
presente p’e training. 


Aña pasa, e personal militar Hulandes 
a brinda asistencia despues di e efecto 
di tormenta tropical Erika n’e isla di 
Dominica. 

Den cuadro cu Dia Mundial di Donante di Sanger: 

Doncmtencm di Sanger 
ta mir # e como un acto 


noble y bunita 



TA donante di sanger ta un obra noble. Cu e donacion 
di bo sanger bo ta yuda salba bida, sea ta pa un baby cu a 
nace prematuro, un persona cu ta recuperando despues 
di un operacion, of pa un persona cu a perde hopi sanger 
durante di un accident. 

E persona cu duna sanger no sa ken a haya su sanger, pero 
un cos ta sigur, su sanger ta wordo poni na bon uzo den e 
proceso pa salba bida di un otro ser humano. 

Giancarlo Croes ta un donante di sanger, kende a dicidi 
algun aña pasa pa bira donante ora cu Stichting Bloed- 
bank Aruba a acerca su dunado di trabao pa check si tin 
trahadonan cu lo por y ta interesa pa duna un contribucion 
na mundo di medicina pa medio di un donacion. 

Sr. Croes a bisa cu e tin e suerte di ta saludabel y por yuda 
Stichting Bloedbank Aruba pa yuda esunnan cu mester 
di sanger. 

E ta haya importante pa tin suficiente donante di sanger 
na Aruba, y pues a pasa e chekeo di salud y a bira donante 
na cuminsamento di 2014. 

E ta splica cu e experiencia na Stichting Bloedbank Aruba 
ta uno hopi positivo, unda cu e ta wordo trata semper na 
un forma amabel y nan ta pone sinti comodo. 

Giancarlo Croes a expresa cu ta contento di por tin e 
oportunidad pa aporta, y ta haci un yamada na tur hende 
cu ta den e posicion pa duna nan contribucion di sanger 
pa salba bida. 

Sharine Hart su mama ta un donante di sanger, y den 
e periodo cu e tabata bishita hospital hopi pa ta cu un 
miembro di su famia cu tabata hopi malo, e tambe a bira 
interesa pa bira donante. El a cuminsa duna sanger na 
aña 2002 na Aruba. 

Ora el a bay studia el a bira donante na Hulanda tambe, 
y ora el a bolbe Aruba el a cuminsa duna sanger akinan 
atrobe. 

Hart ta conta cu e ta un experiencia bunita pa sa cu bo ta 
yuda un persona cu bo no ta conoce; hasta tin hende cu sa 
cu e ta un donante y ta bin gradici’e pa loke e ta haciendo. 
E ta consciente cu e ta yudando hende awo, pero cu por 
yega un dia cu e mester di sanger tambe. 

Sharine Hart ta encurasha tur hende cu ta den e posicion 
pa por duna sanger, pa no pens’e largo y tuma accion. 
Pensa cu bo ta yuda un hende, salba un bida ta mas im- 
portante, el a finalisa bisando. 

Palabra di danki ta bay na cada persona cu a tuma nan 
tempo pa haci un trabou asina generoso cu ta duna bo 
sanger pa salba un bida. Sanger no ta algo cu por cumpra 
sino ta bay di un ser humano pa un otro. Esaki ta haci’e 
pues mas special. 

Si bo ta desea di bira donante por yama Stichting Bloed- 
bank Aruba pa un afspraak na 587 0002. 

Tambe por subi nos website pa lesa mas tocante donacion 
di sanger www.bloedbankaruba.aw of por bishita nos 
pagina di Facebook. 

Minister dr. Alex Schwengle na seminario: /7 Bo curason ta den Bo Man" 

PREVENCION TA KEDA ESENCIAL PA PREVENI ENFERMEDAD Dl CURASON 


Aruba a haci avancenan grandi 


den tratamento di pacientenan di curason 




Arxibñ 

Hcart 

FoundAtion 


lin J'ioxilll lj|| 
iNtnVir 



porte na final di e seminario cu a cuminsa for 
di 9:00am y a termina alrededor di 3:00pm 
den Renaissance Convention Center. 


“Morto pa motibo di retonan cardiovascular 
ta # 1 na mundo, mescos cu pa Aruba tambe. 
E no ta nada nobo, ta hopi aña caba t’asina y 
mi ta kere cu na Aruba e ta y lo keda ainda pa 
algun aña e causa # 1 di morto”, asina e man- 
datario a bisa den un tono di bos serio. 

“Ta un lastima pa bisa si cu por preveni un gran 
parti di e enfermedad. Y aunke cu nos ta nota 
cu publico ta haciendo nan best, pero tog ta 
resalta e realidad cu ainda falta”. 

E mandatario a amplia bisando cu tur dia ta 
topa mas hende ta cana, mas movecion entre 
ciudadanonan, ta promove mas comemento 
saludabel, ta nota cu publico ta birando mas 
consciente di kico nan ta come, ta stop di 
huma, ta bebe alcohol mas modera, 
pero mester sigui haci mas esfuerso 
ainda. 

Den e discurso di Minister dr. 
Alex Schwengle, el a corda su 
coleganan dokter y e publico 
presente den sala pa no lubida 
riba aspectonan di prevencion. 
E mandatario a enfatisa cu tur 
e oradornan, tur super special- 
isa, pero tur a corda tur hende 
cu aunke tin tratamento pero 
cu mester evita cu ta yega 
asina leu mes. 

Durante e seminario a re- 
salta cu, aunke Aruba ta un isla 
asina chikito, pero cu nos a haci 
avancenan grandi den ekiponan y 
tratamentonan medico pa cu retonan 
cu nos curason. 


RECIENTEMENTE a tuma lugar e di 4 
seminario titula: “Bo curason ta den Bo man” 
organisa pa Aruba Heart Foundation, cu den 
forma boluntario ta haci esfuerso pa sigui 
conscientisa comunidad riba retonan cu nan 
curason. 

“Mi ta masha contento y mi ta elogia e fun- 
dacion pa tur nan 
esfuerso pa or- _ 

ganisa un 
evento bon 
atendi asi- 
na”, tabata 

palabranan [ . ^ 
di dr. Alex 
Schwengle, '[ 

Minister di 
Salud Publi- 

y De- i 


Den esey Minister Schwengle a resalta cu e 
inversionnan a tuma lugar y lo sigui den e 
añanan nos dilanti pa por ta mihor prepara 
ainda pa enfrenta e enfermedadnan cu dia pa 
dia ta bira mas pisa y ta rekeri mas tratamento 
y remedinan nobo. 

El a menciona cu p.e. den e inversion miyo- 
nario na IMSan, den e kambernan di operacion 
nobo, lo tin un kamber pa por haci operacion di 
caterisacion pa curason, pues no solamente di- 
agnostico cu tin awor, pero pa haci operacion 
mes tambe, pues pa habri adernan importante 
pa bo curason. 

Pero separa di tur e inversionnan y avancenan 
medico, no por keda sin subraya e importancia 
di prevencion. 

“Pasobra si nos no haci nada n’e cantidad di 
pacientenan diabetico, pacientenan cu ta sufri 
di presion halto, problema cardiovascular, 
obesidad, lo mester tin por lo menos 10 cama 
mas di operacion locual ta impagabel”, asina 
e Minister a splica. 

Entre e participantenan a conta cu varios dok- 
ter, pa kendenan tabatin accreditatie y demas 
profesionalnan den e ramo di salubridad, cu a 
haya mas informacion p’e cuido diario di nan 
pacientenan. E biaha aki, fuera di dr. Hakop 
Hrachian, Cardiologo di Baptist Miami y dr. 
Antonio Figueredo Moreno, Cardiologo di 
Fundacion Cardiovascular di Colombia, kende 
a opera varios paciente Arubiano, tabatin dis- 
curso di tur 4 Cardiologonan di Aruba. 
Tambe a conta cu dr. Rafael Gonzalez-Redon- 
do, Nuerologo, como orador durante e semi- 
nario. George Rodriguez y e Support Team 
di Rehabilitacion di Dr. Horacio E. Oduber 
Hospital tambe a participa activamente como 
orador. 

E SIMAN aki ta tumando luga e evento 
bi-anual Aruba Meets Europe (AME) cu 
ta un conferencia interactivo entre tour 
operators, representantenan di aerolineanan, 
hoteleronan representando Aruba den e 
mercado y representantenan den e sector di 
turismo di Aruba cu ta dedica na promociona 
e isla como un destinacion di vakantie na 
Europa. 

E evento aki ta wordo organisa dor di A.T.A. 
y AHATA cada pasa un aña na unda mas cu 
50 diferente persona di varios pais Europeo 
ta participa. 

E conferencia ta tumando luga for di dia 
13 di juni te cu dia 16 di juni. Un programa 
amplio y interesante a wordo compila p’e 
participantenan, na unda a planea diferente 
reunion pa fortalece e lasonan profesional. 
Ademas, e participantenan lo haya un 
presentacion di sr. Martijn Lampert cu lo 
elabora rib’e ‘Mindset of millennials around 
the globe’. Ta bay tin e acustumbrada Vitrina 
Turistico na unda e participantenan lo papia 


Aruba Tourism 
Authority hunto cu 
ahata ta organisa e 
conferencia ‘Áruba 
Meets Europe 2016' 


cu ehecutivonan local 
den turismo cu meta pa 
incrementa negoshi y crea 
of fortalece relacionnan 
duradero. Durante nan 
estadia nan ta bishita 
varios hotelnan. Ademas 
nan lo conoce varios otro 
partinan interesante di 
nos isla por medio di un 
‘Scavenger Hunt’. 


E obhetivo principal di AME ta pa provee 
socionan den e mercadonan cu e ultimo 
updatenan riba Aruba su productonan y 
desaroyo, como tambe duna oportunidad na 
esnan cu ta participa pa prome biaha, pa duna 
nan un introduccion na nos destinacion na un 
manera interactivo. 

Manera menciona anteriormente, AME 2016 
ta wordo organisa door di Aruba Tourism 
Authority (A.T.A.) den colaboracion cu AHATA 
y partnernan local. A.T.A. tin representacion 


na Hulanda, Alemania, Italia, Inglatera, 
Scandinavia y Italia. Segun World Travel 
Monitor, e biahero Europeo cu ta biaha pafo 
di nan continente a aumenta cu 3% durante 
2013. Un audiencia di mas cu 274.5 miyon 
turistanan Europeo ta biaha anualmente. 

Rib’e potretnan por mira CEO di A.T.A. Ronella 
Tjin Asjoe-Croes durante su speech na AME 
2014 como tambe e director di A.T.A. Europa, 
sr. Tirso Tromp, cu e representantenan di 
A.T.A. Europa. 

Na seminario di Rotaract Aruba 

Igmar Reyes, 
ejecutivo di Aruba 
Bank a comparti su 
experiencia personal 

Con pa sali di bo "comfort zone" y triunfa 


DIASABRA ultimo, a tuma 
luga un seminario organisa pa 
Rotaract Aruba, basa riba conseho 
y experiencianan personal 
enfocando rib’e team “Con pa kibra 
y sali for di bo zona confortabel”. 

E sesion tabata hopi interesante 
y a inclui e orador internacional 
Whitney Johnson y diferente 
orador local incluyendo Igmar 
Reyes, kende ta un ehecutivo na 
Aruba Bank. 

Ademas di tin un colega como 
orador durante di e seminario, 
Aruba Bank tambe ta e sponsor 
principal y ta orguyoso di e 
evento aki, unda cu Rotaract ta 
recauda fondo pa proyectonan 
den comunidad pa medio di 
presentacionnan cu ta enrikece y 
motiva e participantenan pa duna 
semper e miho di nan y desaroya 
nan mes na un forma positivo. 


Igmar Reyes, Corporate Customer 
Service Manager, a expresa cu 
e meta principal ta pa trece 
profesionalnan hoben hunto 
den un ambiente placentero pa 
discuti un topico relevante pa nan 
desaroyo profesional y personal. 
Na cuminsamento di su discurso, 
el a duna un splicacion breve di e 
“core values” di Aruba Bank, cual a 
wordo estableci na 1925 y a crece 
bira e banco comercial mas grandi 
di Aruba. 

“Nos kier pa abo drenta cu nos den 
un relacion pa bida largo y nos 
ta traha duro pa duna bo e miho 
asistencia financiero posibel; e 
prosperidad di e banco ta depende 
grandemente rib’e compromiso cu 
e core value aki na tur nivel”. 
Igmar Reyes a duna un splicacion 
di su carera y estudio, unda cu 
tabata obvio cu for di hoben caba 
e tabata un persona cu ta sali for 


di su “comfort zone” y ta cuminsa 
sea un carera y/of estudio nobo, 
enfrentando retonan na cada 
paso. 

El a cuminsa na un edad hoben 
como un terapista specialisa den 
“Art Therapy” y despues di cinco 
aña trahando na Costa Rica y 
Hulanda a dicidi di bay bek scol 
y a ricibi su Master’s Degree den 
Sociologia y su Master’s Degree 
den Ley. 

E tabata kier un fundacion solido di 
conocemento den disputa laboral. 
El a traha den e sectornan di cuido 
di salud, seguro y legal, pa despues 
haci un cambio drastico pa yega na 
su actual posicion, den e sector di 
banco comercial. 

“Mi a reconoce cu e unico cos 
cu a haci mi sigui ta cu semper 
mi tabata stima loke mi tabata 
haciendo, esfuersonan no tabata 


costa mi energia, pero mi a haya 
energia for di esfuersonan aki,” el 
a agrega. 

“Cambionan y retonan no ta 
spanta mi mas, al contrario, mi ta 
brasa nan”, Igmar Reyes a expresa. 
Tocante di e paso pa traha den 
sector bancario, el a splica cu e 
tabatin confiansa cu aunke e no 
tabatin experiencia den e ramo di 
finansa ni den e ramo di banco, 
tur cos lo resulta bon na final. 
“Mi tabata den e posicion ey hopi 
biaha prome, pero nunca bo no 
mester perde fe den bo mes, ni den 
bo habilidad nan. Mi ta convenci 
cu disrupcion di bo mes ta un 
vehiculo pa sigui desaroya bo mes 
personalmente”. 

Pa mas informacion di Aruba Bank 
bishita www.arubabank.com of 
sigui nos riba Facebook: www. 
facebook.com/Arubabank/. 










De Palm Tours a reconoce 
tres empleado ehemplar 
den e di prome y di dos 
kwartaal di 2016 


RECIENTEMENTE, a tuma 
lugar un celebracion na De Palm 
Tours unda a reconoce tres 
empleado ehemplar. 

E empleadonan aki ta: 

Maira Geerman di departamento 
di Seaworld Explorer Aruba, 
kende a wordo reconoci dor di a 
gana e ‘Guide of the Season’ 2014 
- 2015 Award di Princess Cruise 
lines. Esaki ta un merito unda ta 
midi e diferente destinacion den 


Caribe cu e linea di crusero aki 
ta bishita, incluyendo e diferente 
servicionan cu cada destinacion 
ta ofrece na su pasaheronan. 
Entre tur e destinacionan den 
Caribe, tur actividad y tur e 
hendenan cu tin interaccion cu 
e huespednan, Maira a sali e 
guia cu mas a destaca den tur. 
Maira ta haya e reconocemento 
aki pa di 4 aña consecutivo, cu ta 
prueba e consistencia di e servicio 
cu e ta duna, y ta confirma e 


hospitabilidad genuino 
cu e ta brinda nos 
turistanan. 

Emelyn Ibrahim, 
di departamento di 
Coconut’s Retail, di dia 
cu el a cuminsa traha cu 
compania a crece como 
persona, empleado y 
colega. Actualmente e ta 
un colega cu semper por conta riba 
dj’e, ta responsabel y ta bay e ‘extra 
mile’ pa asina trabao por keda cla. 
Emelyn semper e ta cla pa duna un 
man na su coleganan y su manager 
nan, y ta brinda un bon servicio 
na tur nos cliente nan cu ta bin 
bishita nos tienda nan di retail di 
Coconuts. 

Francis Wernet di departamento 
di I.T., ta e miembro di mas jong 
den e departamento. 

El a uni n’e famia di De Palm Tours 


no mucho tempo pasa, pero den 
relativamento corto tempo el a 
logra siña conoce e compania y e 
trabao den tempo record. Francis 
a sobresali vooral den un periodo 
masha druk p’e departamento, 
unda el a haya su mes ta traha 
independiente, y ehecuta su 
trabao di un manera eficiente y 
profesional cu un sonrisa amabel. 
Francis ta para cla a yuda unda 
cu e por na tur momento y asina 
brinda un tremendo servicio na su 
coleganan den compania. 

De Palm Tours a haci uzo di 
e oportunidad aki pa gradici 
Maira Geerman, Emelyn Ibrahim y 
Francis Wernet pa nan bon trabou 
y alabes kier a felicita nan pa ser 
nombra empleadonan ehemplar 
pa e di prome y di dos kwartaal 
di 2016. Pabien Maira, Emelyn y 
Francis! 



De Palm Tours a 
celebra an iversario di 
diferente empleado 
den e di prome y di dos 
kwartaal di 2016 


RECIENTEMENTE, De Palm Tours a tene un evento pa 
celebra aniversarionan di diferente empleado durante e di 
prome y di dos kwartaal. 

Durante e celebracion aki, diferente departamentonan y 
nan managers a bin hunto pa felicita e empleadonan pa 
nan aña di servicio. 

E empleadonan cu a cumpli 5 aña di servicio ta: Jean- 
Claude Solognier di Atlantis Submarines Aruba N.V. y 
Angilea Angela Geerman di De Palm Tours. 

E empleado cu a cumpli 10 anja di servicio ta: Johannes 
Veen di De Palm Car Rental N.V. 

E empleadonan cu a cumpli 15 aña di servicio ta: Emile 
Harms y Vince Schenker di De Palm Watersports N.V., y 
Lisette Mohamed di De Palm Corporation N.V. 

E empleado cu a cumpli 20 aña di servicio ta: Cesar Luque 
di De Palm Corporation N.V. 

E empleado cu a cumpli 25 aña di servicio ta: Astrid De 
Weever di De Palm Corporation N.V. 

De Palm Tours kier haci uzo di e oportunidad aki pa 
gradici cada un di e empleadonan cu a celebra cu nos 
nan aniversario pa nan trabou y dedicacion durante tur e 
añanan cu nan a traha cu De Palm Tours. 















Artistanan Jocaflo ta central 

www.artnphotography.com 

RENAISSANCE Aruba Resort & Casino un 
biaha mas lo tene nan evento anual. 

E ‘Global Day of Discovery’, un evento 
mundialmente reconoci y parti di Renaissance 
Hotel ta wordo celebra rond mundo; inspiracion 
y creatividad lo ta central rib’e dia aki. 

E aña aki Renaissance Aruba Resort & Casino 
a uni forsa cu Korteweg pa celebra e ‘Global 
Day of Discovery’ den un forma extraordinario. 


Diaranson 15 di juni proximo, Renaissance 
Ocean Suits lo keda comberti den un plaza 
artistico unda cu lo pone e spotlight riba Aruba 
su artistanan local. 

Un evento gratis pa henter famia por yega y 
aprecia e talento local di cada artista. 

Artistanan invita p’e dia aki lo ta: 

Maria Onni (driftwood art), Armando 


Goedgedrag (pinturay fotografia), Romelinda 
Maldonado “KALA,” (obra di man y joyas), 
Amany Om Mujer Ancestral (dream catchers), 
Hendrick Schouten (pintura y joyas), Naomi 
Wouters (popchi Arubano), Gabriella 
Gonzales “Aruba Hands” (joyas), Ashlin 
Ahlip (Tangerine), Marjan Abath y Marcha 
Hoost Terrafuse (glassblowing), Naomi 
Landgraf (casnan ‘old cunucu’), Maira Kong 
A Sam Designs (joyas) y Cado de Lannoy 
(fotografia). 

E evento lo ta for di 6’or di atardi te cu 10’or 
di anochi. Renaissance su team culinario lo 
percura pa un tremendo BBQ buffet cu un toke 
local di Frank Kelly. 

E BBQ buffet lo ta unicamente $29,95 pa 
persona. 

Tur presente por combersa cu nos artistanan 
local y admira nan trabao y creatividad. 

Lo bay tin oportunidad pa cumpra obranan di 
man, pintura, joyas y mucho mas si ta desea 
esaki, asina comunidad ta aporta na artesania 
local y duna balor na e trabao di cada artista. 
Lo bay tin musica di DJ’nan Masbango y Allan 
Coutinho. 

Esaki ta e di 5 aña consecutivo cu Renaissance 
Aruba Resort & Casino ta organisa e ‘Global Day 
of Discovery’, un evento pa trece comunidad 
Arubano, pero tambe turista mas cerca di e 
cultura di Aruba como tambe a artesania traha 
na man di nos artistanan local. 

Pa mas informacion por tuma contacto cu 
Janien Huistra na Jhuistra@arubarenaissance. 
com of yama 5236180. 




(ffl®)] BANCO Dl CARIBE 








OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 13 Jun, 2016 EN TOT NADER ORDER 


valuta 

aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

ANG 

98.00 

100.00 

biljetten 

100.20 

Per ANG 100 




chq./overboeking 100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.37 

1.39 


1.41 

Zwitserse frank 
(per 100) 

CHF 

184.13 

184.85 


185.65 

Pond sterling 

GBP 

2.46 

2.51 


2.57 

Japanse yen 
(per 10.000) 

JPY 

166.41 

167.93 


169.61 

EURO 
(per 100) 

EUR 

198.87 

200.69 


202.71 

Deense kroon 
(per 100) 

DKK 

26.01 

26.73 


27.53 

Noorse kroon 
(per 100) 

NOK 

20.51 

21.23 


22.03 

Zweedse kroon 
(per 100) 

SEK 

20.51 

21.23 


22.03 
















AWEMainta Diamars, 14 Juni 2016 


Quota International 
of Aruba a instala 
su directiva nobo 
pa aña 2016-2017 


Recientemente, a tuma lugar e instalacion 
di e directiva nobo di Quota International of 
Aruba pa e aña venidero 2016-2017. Maestra 
di ceremonia tabata Quotarian Kristel van Nes, 
Quotarian Gladys Kock a presenta e invocacion 
y Quotarian Lifetime Member, y alaves, ex 
Gobernador di Distrito 42, Quotarian Noris 
van Lis-Donata a conduci e ceremonia di 
instalacion. 

Esaki ta e di 30 Directiva pa Quota International 
of Aruba, cu ta celebrando nan di 30 aniversario 
na mei 2017. 

E directiva nobo pa Quota International of 
Aruba pa aña 2016-2017 ta lo siguiente: 
Gwendeline van Trikt-Rojer, Presidente, 
Laurel Romijn-Pope, Vice-Presidente, 

Mirjam Auwerda-Jansen, Secretaria, Natascha 
Davelaar-Jansen, Tesorera, Erika Werleman- 


Giel, Directora di Asuntonan Juridico y 
reglanan, Ivy Simon, Directora di Servicio, 
y Ludmilla Arends, Directora di Desaroyo y 
Crecemento. 

Presidente saliente Muzanin Wever a repasa 
e aña di 2015-2016 y a gradici tur esnan cu 
a yuda haci 2015-2016 un exito y a desea e 
directiva nobo hopi exito. 

Esaki ta e di 30 directiva di Quota Intemational 
of Aruba, y Gwendeline van Trikt-Rojer, den 
su discurso como e di 30 Presidente di Quota 
International of Aruba, a recorda y gradici e 
hecho cu ta 30 aña pasa Quota Organization 
a ser introduci na Aruba, a pone e fundeshi pa 
start cu Quota na Aruba y cu ainda tres di e 
damanan cu a cuminsa e tempo ey, ta activo cu 
e organsacion, y nan ta den persona di Gladys 
Henriquez, Audrey Croes-Lacle y Mena Lacle. 


Tambe a reconoce y gradici tur e Presidentenan 
di Pasado y nan Directiva di Quota Intemational 
of Aruba cu nan a perservera pa sigui lidera 
y continua cu e existencia y balornan di e 
bunita organisacion aki, Quota International 
of Aruba. 

Den su discurso, el a enfatisa cu tur cos ta 
posibel si bo ta haci’e for di bondad di bo 
curason. Cada biaha nos pone nos man na nos 
curason, y nos sinti nos curason, nos ta corda 
y recorda e pasion intenso cu nos por! 

Nos por yuda otronan y cu un actitud positivo, 
cu dedicacion y comprecion nos ta haci pa loke 
Quota su balornan ta. 

Y cu esey, Quota International of Aruba ta 
sigui pa yuda nos comunidad. Hunto, nos ta 
logra hopi y hunto nos ta logra cosnan grandi 
p’esnan cu tin mas mester di dj’e den nos 
comunidad. 

Hende Muher den Dificultad ta informa tocante: 

Dia Mundial pa 
conscientisacion riba 
Abuso di Hende Grandi 



2 0 16 


WORLD ELDER ABUSE 
AWARENESS DAY 


Premio di 270.000 florin di 
Mini Mega a keda entrega 
na otro feliz ganador 



MARK C. a bira e feliz ganado di 270 mil florin. Mark e saca 10 
florin for di cartera di su esposa y a bay cumpra su numbernan vast 
na Amigos Bar Restaurant. El a cumpra 2 ticket di Mini Mega y el a 
gana e jackpot di diabierna 10 di juni, 2016. 

Mark a laga sa cu su famia ta grandi y cu tur hunto nan lo bay disfruta 
di e tremendo premio di Mini Mega. Lotto ta felicita Marky su famia 
cu e premio grandi di 270 mil florin. 

Hopi pabien un biaha mas. 

Awe nochi, Mini Mega su jackpot ta start bek na 250 mil florin y cu 2 
florin mas bo por gana e Mega Plus cu 100 mil florin extra. Purba bo 
suerte sin falta y bira un otro ganador cu Lotto, E Loteria di Aruba. 


ABO tabata sa cu nos grandinan ta forma casi 19% di nos poblacion, 
anto cu esaki ta aproximadamente 18 mil hende? Abo tabata sa cu 
un gran parti di nos grandinan ta wordo cuida na nan mesun cas 
dor di famia of den casnan di anciano dor di otro hende? 

Bo tabata sa cu algun di nan ta wordo neglisha, abusa 
financieramente, verbalmente mentalmente of hasta fisicamente? 
Bo tabata sa cu ora cu e tipo di abusonan aki pasa den seno familiar, 
pues ora nan wordo haci dor di hende cu ta gosa di un confiansa 
familiar, esaki ta ser considera Violencia Domestico? Y bo tabata 
sa cu e tipo di violencia aki ta pasa riba nos dushi isla tambe? 

For di 2006 ta commemora dia 15 di juni como un fecha unda ta 
pidi pa mas conscientisacion pa cu Abuso di Hende Grandi. E aña 
aki Fundacion pa Hende Muhe den Dificultad kier a para un rato 
keto y tira un luz riba un di e taboe nan di Violencia Domestico 
den nos comunidad. 

Con bo por ripara e señalnan di abuso di hende grandi? 

Negligencia: E hende grandi ta falta na higiena basico, cuminda 
adecua (ta baha peso), falta di limpiesa of paña adecua. E hende 
grandi falta materialnan medico of esnan cu ta sufri di dementia 
no ta ser monitoria of ta wordo laga pa su cuenta. 

E hende grandi ta ser mara na su cama sin cuido of su cas ta 
sushi unda por tin peliger pa candela of falta seguridad. Falta di 
facilidadnan basico manera stoof, frigidaire of airco (si e cas ta hopi 
calor, tuberia, coriente) tambe por encera abuso. 

Por ultimo, e hende grandi tin ulcera na su curpa (herida pa motibo 
di falta di movecion). 

Exploitacion financiero: Ora cu esun encarga cu cuido di e hende 
grandi ta usa placa di e bieu pa su mesun uzo mientras cu e cuido 
di e bieu no ta manera debe ser. 

Pone bieunan firma machtiging sin cu e ta comprende kico e ta 
firma. 

Abuso psychologico/emotional: Ora e hende grandi ta cambia di 
mood, cambio den comportacion pa cual no tin un splicacion logico. 
Esun encarga cu su cuido ta isola e hende grandi for di resto di 
famia of amistadnan. 

Esun encarga cu su cuida ta grita e bieu y ta agresivo den con e ta 
maneha cu e bieu. 

Abuso fisico: Esaki ta core for di pushamento y dalmento te 
cu acoso sexual di un hende grandi. Tira bista pa golpi, ta ‘cay’ 
constantemente, etc. 

Nos bieunan a traha duro pa nan yiunan y nan famia. E no ta tuma 
hopi pa un bieu ta feliz, solamente un bon cuido y atention y amor 
di famia ta suficiente. 

Si no ta posibel pa cuida bo bieu na cas, pa cua motibo cu ta, no 
tene berguensa pa busca ayudo y admiti cu abo no por (mas). 

Bao di ningun circunstancia ta permiti pa abusa di nos bieunan. 
Nos mester sigura nan un dushi etapa final di nan bida. 

Corda si cu laga e cuido pa otro hende no kiermen cu esaki ta kita 
bo deber di pasa tempo cu bo bieu frecuentemente. Corda cu sin 
nan abo no tabata tey. Respeta y stima nan! 

Pa cualkier informacion of ayudo encuanto Violencia Domestico, 
por contact Fundacion pa Hende Muhe den Dificultad na 583-5400. 

Wente Vineyards - Papiamento Restaurant Golf Tournament 

A presenta Fundacion di 
Autismo di Aruba cu un 
donacion sumamente aprecia 


Ann's Choir ta 
invita pueblo 
pa asisti na 
Santo Sacrificio 
di Misa pa Dia 
di Tata 

ANN’S Choir di Parokia di Birgen 
di Fatima Dakota kier a invita henter 
pueblo di Aruba, pero en especial pueblo 
di Dakota pa asisiti na Santo Sacrificio di 
Misa pa Dia di Tata dia 19 di juni 2016. 

E misa lo cuminsa 8:00am cu Ann’s 
Choir. Ban uni pa pidi bendicion special 
pa nos tatanan di henter pueblo di Aruba 
y mundo. 


E DI 11 evento anual di Wente Vineyards - 
Papiamento Restaurant Golf Tournament a 
conclui exitosamente cu e presentacion di check 
na Fundacion di Autismo di Aruba cu a tuma 
lugar recientemente. 

“Nos ta hopi contento cu e resultado,” Govert van 
der Hout a bisa, ”e torneo a atrae 122 hungador 
di golf y casi dos dozena di sponsor generoso, 
kendenan a contribui entusiasticamente na un 
gran causa social.” 

Arion Wine Company ta organisa e torneo 
excitante tur aña, cu e participacion activo di 
Eric Wente di Wente Vineyards, como e anfitrion 
di e torneo di golf. 

Hunto cu Papiamento Restaurant, e partnernan 
ta presenta un evento di varios actividad durante 
e periodo di un fin di siman cada april. 

E torneo a habri cu un recepcion di cocktail p’e 
participantenan, cu pasapalonan delicioso y un 
sin fin di biña. 

Eric Wente a ricibi tur hende na un manera 
caluroso y a introduci e representante di 
Fundacion Autismo Aruba, e recipientenan di 
e fondonan colecta, kende a splica un tiki mas 
tocante nan mision y e trabou di e organisacion 
caritativo. 

E siguiente dia, Eric Wente a hiba un purbamento 
di biña cu e studiantenan di EPI. E studiantenan 
a purba cinco di Wente Vineyard su variedadnan 
mas popular, mientras cu Wente a describi 
e proceso di produci biña, y e trabou cu ta 
necesario pa produci biñanan di clase mundial. 
E studiantenan a wordo introduci na 2014 
“Louis Mel” Sauvignon Blanc, 2013 “Morning 
Fog” Chardonnay, 2014 “Riverbank” Riesling, 


2013 “Riva Ranch” Single Vineyard Pinot Noir y 
un 2013 “Southern Hills” Cabernet Sauvignon. 

Henter un dia di wega di golf tan disfruta a 
sigui, cu un cuminsamento di shotgun pa 12’or 
di merdia. E hungadornan a saborea un lunch 
estilo “Southwestern” prepara pa Papiamento 
Restaurant, combina cu un boter di biña bon 
frieu di Wente Vineyards. 

E 2013 Wente “Morning Fog” Chardonnay, 
cual ta un recipiente di un rating di 90 punto 
for di Wine Enthusiast, tabata e biña cu mas a 
impresiona tur hende. 

Durante e bankete di premiacion na Tierra Del 
Sol, rond di e area di piscina cu bista riba e 
California Lighthouse, durante e bahada di solo, 
e hungadornan a disfruta di un buffet di sopi 
y sandwich mientras cu Govert van der Hout, 
Arion Wine Company, Director di Golf, Oliver 
Riding y Golf Pro James Kiley, di Tierra del Sol, 
a entrega e premionan atractivo y premionan 
na tres grupo di e top ganadornan. 

Mientras cu e fecha p’e torneo di golf di otro aña 
no a wordo determina ainda, preparacionnan ya 
caba ta andando. 

Ora el a presenta e check na Fundacion di 
Autismo di Aruba, Govert van der Hout a 
splica cu e yabi tras di e exito di e torneo t’e 
colaboracion consistente entre Arion Wine 
Company, Wente Vineyards y Papiamento 
Restaurant, cu e cancha di golf contribuyendo 
cu un experiencia positivo general. 

“E participantenan enberdad a disfruta di e 
torneo, y e evento a cumpli cu su promesa pa 
trece e comunidad hunto pa un bon causa,” van 
der Hout a conclui. 




Aiirora 


Cumana 76 
/ Oranjestad,Aruba 
Tel: 588-6699 
Fax: 588-6698 
f Cel: 593-0857/560-1403 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa" 

Salmo: 23 


A bai descansa den brasa di Señor: 



Sr. Abraham Toribio Otilio Gomez 

Mihor conoci como"Tijon" 

*16-04-1955 -113-06-2016 


Na nomber di su 

Mayornan:t Meinhardt & tAnna Gomez-Hernandez 
Rumannan: Casimiro & Jane Gomez-deCuba 

Eddy & Nieves Gomez-Colina 
Cosmé & Mirna Gomez-Koolman 
Arturo & Maria Gomez-Tromp 
tStella & Hern Heide-Gomez 
Beatrix & Rudolfo Bareño 
Irma & Hyacintho Everon-Gomez 
Alfonso & Ada Gomez-Croes 
Vera & Rafael Lacle-Gomez 
Reynaldo & Betty Gomez-Fuentes 
Lucia Kocky famia 

Randolph Bareño & Berlinda Engelhardt 
Su Iha: WidalysGomez 

Su amiganan: Patricia & Karina 

Sobrino y sobrinanan, tanta y omonan, primo y primanan, 
amigo y amiganan, bisiñanan 

Demas famia: Gomez, Hernandez, de Cuba, Colina, Koolman, 
Tromp, Heide, Bareño, Everon, Croes, Lacle, Fuentes, Kock, 
Engelhardt, Havertong, Boekhoudt. 

Ta invita pa asisti na acto di entiero cu lo tuma lugar diaranzon 
15 juni 2016 for di 2'or pa 4'or di atardi na Aurora Funeral 
Home. Después lo Sali pa Santana Central di Sabana Basora. 

Nos ta pidi nos disculpa cu después di entiero nos no por 
bishita di condolencia na cas. 

Gradicimento / Invitacion 

Na nomber di famia nos kier a gradici tur esnan cu di un 
manera of otro a mustra nan atencion y a duna nos sosten 
durante fayecimento y entiero nos difunto stima: 



Gregoria "Goya" 

Donato - Vrolijk 

Un danki na esnan cu durante enfermedad a brinda nan 
yudansa na e difunto y na famia: 
su dokter di cas dr. E. de Cuba y asistentnan 
personal di ambulans y di EHBO 

personal riba afdeling piso 3A na hospital Horacio Oduber y 
na esnan den pastorale zorg cu na ultimo momento a percura 
pa e haya bunita oracion y e sacramento di Santo Oleo door di 
pastor Stanislaw 

sr. EttyToppenberg cu a compaña nos cu musica 
pastorToti, Comision di Santana, cooperadornan di Misa Sta. 
Filomena y Legion di Maria pa oracion na cas. 

Nos ta invita pa 3 santo sacrificio di misa na Misa Sta. Filomena 

7.00 anochi: 

diamars 14 di juni 

diahuebs 16 di juni 

diabierna 17 di juni 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


A bay descansa inesperadamente den brasa di Señor: 



Sra. Emerenciana Mathilda 
Rosario Navarro 

Mihorconoci como"Kirsi" 


Na nomber di su : 

Esposo: Alfred Mathilda 

Jiunan: Carlos Alberto Mathilda 

Estefani de Ferrera Mathilda 
Joselin Mathilda 

Nietonan: Fredi Angel Mathilda (Sto.Dom) 

Yenessi, Yeinelly, Moiseslyn 
Angel Uriel (Aruba) 

Angel, Isael 

Mama: Luz Navarro (Sto.Dom) 

Ruman: Giovani Rosario (Sto.Dom) 

Subrinanan: Mirla Rocio Rosario (Sto.Dom) 

Jenifer Rosario (Sto.Dom) 

Amauri Rosario (Sto.Dom) 

Swa & Cuñanan: Ina Laurens y famia (Corsow) 

Remiro Mathilda y esposa 
Dora Figaroa y famia 
lca Mathilda y famia 
Marciano Mathilda y famia 
Roque Mathila y famia 
Ronald Mathilda y juinan 

Amigo(a)nan di cas: Nieves & Felix, Benita, Milano, Judith, 

Daniela, Betty 

Burgos, Greg Milano, Diana Wever. 

Su sol stima: Gregori Milano 

Demasfamia: Navarro, Rosario, Jiminez, Mathilda, Laurens, 

Wernet 

Acto di entiero lo wordo anuncia despues. 

Gradicimento 

Na nomber di su ruman Tecla Brete. Na nomber di su tantanan; 
Maria Caraballo y famia, Marianita Brete, Candida y Alwin 
Mackintosh, Petra Brete, Chita y Dito Martijn, Deta y Marlon 
Maduro, Carmen y Silvio Thiel, na nomber di su subrino y 
subrinanan, primo y primanan. 




Jimcral ç$6cmc 




Thomas Fransisco Brete 

Famia kier a gradici tur esnan cu di un manera of otro a 
mustranan atencion na nos sobrino. Un danki na tur su 
coleganan di auto bus cu nan antencion na nos subrino 
pasobra boso tawata manera un famia pa nos. Un danki 
tambe na Royal Funeral Home pa e bon servicio. 

Danki un biaha mas. 



J 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 


Cu inmenso tristesa nos ta anuncia fayecimiento di: 



Sr. Civilis Jose Wever 

Mihor conoci como "Chibi" 

*26 mei 1932 
tl1juni2016 


Na nomber su 

Estimada Esposa: Bencha Wever-Villasmil 

Yiunan: Giselle 

Tania 
tJalitza 
tMelisandra 

Nieto(a)nan: Maikito & Lientje 
Krystelle & Edward 
Ixchelle 
Curtney 

Melissa & Alexander 
Bisanieto(a): Makeda Profet 
Nate Bremo 
Jahson Geerman 

Swa & Cuñanan: Armando Villasmil 
Alberto Villasmil 
Toña Borrow-Villasmil 
Suegro: Michel Profet 

Prima(o)nan, sobrina(o)nan, ihanan, amigo(a)nan, bisiñanan, 
ex-coleganan, conocirnan 

Demas famianan: Wever, Villasmil, Diaz, Harms, Profet, Arends, 
Solagnier, Rondon, Pichardo, Dirksz, Irausquin, Castro 
Maraugo. 

Ta invita pa asisti na acto di entiero cu lo tuma lugar diabierna 
17 juni 2016 for di 2'or pa 4'or di atardi na. 

Adres pa condolencia: Aurora Funeral Home diahuebs 16 juni 
2016 for di 7'or pa 9'or di anochi. 

Nos ta pidi nos disculpa cu despues di entiero nos no por ricibi 
bishita di condolencia na cas y tambe despensa nos si nos por 
a lubida un of mas famia den nos tristeza. 

Enbes di flor of krans lo tin un box disponibel di Aruba Hart 
Stichting. 



Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristeza na nos curazon, pero conforme cu 
boluntad di Dios nos ta participa fayecimento di: 



Petronilia HJansen Rasmijn 

Mihor conoci como: Jet 
* 07-06-1946 t 09-06-2016 

Acto di entiero lo wordo anuncia despues. 

Peace I Leave with You ....'lfyou loved Me, you would rejoice 
that I am going to the Father, because the Father is greater 
than I. - John 14 


With deep sympathy we announce the passing away of our 
beloved brother, uncle, great uncle and great great uncle and 
cousin: 



Dennis Oscar Tearr 

*09-01-1957 -109-06-2016 

Left to mourn are his: 

Companion : Antoinise Dimanche 
As children : John Dimanche 
Remyska Dimanche 

Sisters : Elfrida Philipps-Hodge & family 
Madeline Philipps &family 
Elsa Philipps 
EstaellaTearr 

Patricia Joseph-Tearr & family 
Gertie Berkel-Tearr & family 
GwendolineTearr & Family 
Brothers: PaulTearr &family 
CarltonTearr 
AlvinTearr &family 
EldonTearr 
LloydTearr &family 
Close friends : Robert Dankerlui 
Diederik Kemmering 
Candace Dow 
Alicia Pritchard 

All friends from the Renaissance Resort & Casino 
Management: Freddy Starke, Ben Esguerra and also 
neighbours 

Relatives :Tearr, Philipps, Brown, Eddie, Henriques,Timber, 
Dupersoy, Vanterpool, Dankerlui, Kemmering, Dimanche, Dow, 
Bouwers. 

We apologize if during our grief we forgot to mention any 
family members or friends. 

The funeral will take place on Wednesday June 15th , 2016 at 
St.Teresa Church in San Nicolaas. 

The body will be laid out from 1 -3 pm following by a service. 
Cremation service will be held at Aurora Funeral Home. 

Opportunity for condolences will be on Tuesday June 14th , 
2016 at Aurora Funeral Home from 7 to 9 pm. 

After cremation service we are sorry we can't receive any 
condolences. 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


A bai descansa den brasa di Señor: 



Franklin Norwin Fernandes Pedra 

*10-11-1979 
+13-06-2016 

Acto di entiero lo wordo anuncia después. 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu duele den nos curason, nos ta participa cu a bay laga nos : 



Juan deJesus Krosendijk 

Vdo. di t MariaTeresa Sandoval 
y tata di tDon Ramon Krosendijk 
*05-02-1929-t 12-06-2016 


Na nomber di: 

Su suegra: Maria Lampe 
Nietonan: Asdrubal Krosendijky Ana Garcia 
Braulio Krosendijk 

Rodrigo Krosendijk y Gianny Geerman 
Gabriela Krosendijk y Marco Olazabal 
Su bisabietonan: 

Tessa, Sabrina y Daniel Krosendijk na Hulanda 
Leonardo, Alan y Rafael Krosendijk 
Justin Krosendijk 

Su ruman: Sra. Vda. Fina Bikker- Krosendijk 
Su Cuña: Sra. Vda. Nene Krosendijk- Bikker 
Sobrinonan: Alfonso Bikker y famia 
Ina y Rafael Marin y famia 
Rita y Candy Peña y famia 
Maria y Teofilo Figaroa y famia 
Martina y Salvador Franken y famia 
Sra. Irena Maduro 
Olga Croes - Krosendijk y famia 
Edwina Tromp - Krosendijk y famia 
Sixto y Silvia Krosendijk y famia 
Ramiro y Rosa Krosendijk y famia 
Reina y Alex Geerman y famia 
Maritza y Ronnie Hernandez y famia 
Vivian y Juancho Jacobs y famia 
Miriam y Martin Croes y famia 
Nico Vrolijky famia 
llario Vrolijky famia 

Amistadnan : Sra. Libia Lampe -Croes y famia 
Sra. Teresa Dake y famia 

Demas famianan: Krosendijk, Krozendijk, Bikker, Lampe, Garcia 
Corona, Geerman, Olazabal, marin, Peña, Figaroa, Franken, 
Jacobs, Croes,Tromp, Vrolijk, Hernandez, Maduro, Schra na 
Hulanda, Sandoval, Rojas, Nivar, Holguin na Sto.Domingo 

Ta invita pa e acto di condolencia y despedida na Aurora 
Funeral Homecual lotuma lugar diabierna 17 dijuni 2016 di 
2'or pa 4'or di atardi y despues pa Santana Central Sabana 
Basora. 

Lo tin un box disponibel pa un bon causa. 

Nos disculpa pero nos no ta ricibi bishita di condolencia na cas 


■>Aur6lra ,J 

çfimera/ A 

Gradicimento y Invitacion 

Casa, jiunan y demas famia kier gradici tur personanan cu a 
mustra nos nan atencion durante fayecimento y entiero di nos 
difunto stima: 



Sra. Olinda Maduro Krozendijk 

Danki special na Sra. Maybeline Arends Croes y su grupo , Sr. 
Max Hassell 

Pastor Jairo Maduro pa su bunita response. 

Personal di H.O.H. - ICU , Dr. Benjamin Croes 
Personal di FCV Bucaramanga Colombia - ICU, Dept. 
International Dr. Robinson y Dra. Ana Maria Gonzalez. 
Aurora Funeral Home pa nan bon servicio. 

Boso atencion tabata un gran consuelo pa nos. 

Nos kier a invita famia , bisiña, amiga(o)nan y conocirnan 
pa compaña nos pa 3 Santo Sacrificio di misa cual lo tuma 
lugar: 

Diamars 14 di Juni 2016 na Misa Imaculata Concepcion na 
Santa Cruz pa 7or di anochi, Diaranson 15 di Juni 2016 y 
Diahuebs 16 di Juni 2016 pa 7or di anochi na Misa Virgen di 
Fatima na Dakota, despues di ultimo misa tin un rosario na 
cas. 

Boso presencia lo ta altamente aprecia. 


j# Cumana 76 

Oranjestad,Aruba 
Tel: 588-6699 
Fax: 588-6698 

Cumana #44 
E: royalfuneralhome@hotmail.com 


Tel: 5S6-4444 / 733-2906 
/ 593-0857 / 731-5847 


Mama ta nos miho amiga. Su amor pa nos ta sin limite. Den 
temponan dificil e ta mescos cu un baranca balente y fuerte ta 
duna nos calor y seguridad. Nunca nos ta bati envano na su 
porta. Semper e ta para cla pa nos cu conseho y hecho. E ta 
nos dushi refugio. 


Cu imenso tristesa na nos curason, pero conforme cu 
boluntad di Dios su boluntad nos ta participa fayecimento di: 
Nos mama, omachi y ruman stima 



Sra. Cosme Diana Franken-Franken 

*Viuda di Ignacio Cecilio Franken 


Na nomber di: 

Su yiunan: lilia y Monty Lopez-Franken 
ArloyJuli Franken-Thode 
Nieto/anan: Dyonne Lopez 

Olgienne Lopez y Jeann-pierre Cruz 
Jilianne Lopez 
Angelo Franken 
Arlette Franken 

Bisanieta stima: Dyamara Lopez 

Rumanan: tLuisa y Eddie Toppenberg-Franken y famia 
tOlga Franken y famia 

tAngelica y -i-Ben Trappenberg-Franken y famia 
Vera Franken y famia 
tPool Franken y famia 

Fransisco y Mariska Franken-Quandus Y famia na 
Hulanda 

Sra. Vda. Margo Maduro- Franken y famia 
Martin y Detta Franken-Quandus y famia na 
Hulanda 

Annie y Chemie Kock-Franken 
Salvador y Martina Franken-Bikker y famia 
Su swa y cuña nan: t Sixto Franken y famia 

tRey y -i-Favia Franken-Montaner y famia 
tSusana y Frans mackay y famia na Hulanda 
Ina Mercelina y famia na Hulanda 
Beca y Julian Martina-Mercelina y famia na Corsow 
Sra. Vda. Aura leonard-Mercelina y famia na Corsow 
Theo mercelina y famia na Sto. Domingo 
Su Ihanan: Marcia Everon-Farro y famia 
tManchi Trappenberg 

Su sobrino y sobrinanan, primo y primanan, comer y 
compernan, amigonan, bisiñanan y demas famia na Aruba, 
Hulanda Corsow, Sto. Domingo y ta invita pa asisti na acto di 
entiero cual lo wordo anuncia despues. 



'pumnat (fytenuztonq 

Cumana #44 ^ Tel: 586-4444 / 733-2906 

E: royalfuneralhonie@hotniail.conn / 593-0857 / 731-5847 


Señorta mi wardador 
Mi notin falta di nada 
Den cunucu di yerba berdé 
Eta pone mi sosega 
E ta hibami na awa tranquil 
Pa mi bolbe haña forza. 


Cu inmenso tristeza na nos curazon,pero conforme 
cu boluntad di Dios nos ta participa fayecimiento cristian di 
nos Mama, Wela, Ruman yTanta Stima 



Sra vda Melinda Maria 
Cortes Spencer 

Mihor conoci como Mechi, Tantan, Tanti 
Casa di t Ignacio (Bubi) Cortes 
* 10 December 1930 1 11 Juni 2016 

Na nomber di su yiunan: 

Julian y Sra Lydia Holmond 
Nelson y Sra Maritza Cortes 
Miguel Cortes 

Nieta y Nietonan: Shawn Holmond, Jessleen Cortes, Nelson 
Cortes, Stacey Cortes 
Mama di su Nieta: Josefina Rodriquez 
Mama di su Nieta; Maveline Vrolijk 
Manera nieta y nieto: Sue Anne, Anthony y Yiunan 
Gregory, Chantal y Yiunan 
Rumannan: SrWalter Spencer 

Sra t Ninita y t Edgar Delannoy y Famia 
Sr t BernardToppenberg y Famia 
Sra t Auray t Johannes Lake y Famia 
Sr t Hubert Spencery Famia 
Sra t Consuelo Spencer y Famia 
CuñaySwanan tSoñaCortes 

Nelson Cortes na Uruquay 
Yamandu Cortes na Venezuela 
Suegro y Suegra: Anselmo y Ofelia Tromp 
Su Ihanan: Ruby Rafael, Richard Holmond, Maikel Quant 
Su amiganan stima: Lourdes Smouther, Ivonne y Dominico 
Tromp 

Comernan: Ivy Pietersz na Hulanda 

Catarina Antonette na Aruba 
Luchi HolmondToppenberg 
Comper: Edgar D elannoy 
Amiga di cas: Jacky Oduber 

Tur su subrina y subrinonan na Aruba, Corsow, Hulanda, y 
Uruquay prima y primonan na Aruba Corsowy Hulanda, 
comer y compernan na Aruba y Hulanda, Bisiñanan, Amiga- 
nan di Cas Famianan Cortes, Spencer,Toppenberg, 
Holmond,Tromp, D'aguiar, Rodriquez, Vrolijk, Delannoy, Lake, 
Cardoze, Escalona, Kock, Henriquez,Tjien A Kwoei, Quant, 
Pietersz, Picus, Eupfrosina, Boekhoudt na Corsow, Rincones. 
Croes, y demás Famianan na Aruba, Corsow, Hulanda, y 
Uruquay 

Lo aprecia presencia di famia, bisiña, amiganan y conocirnan 
pa asisti na acto di entiero cual ta tuma Lugar Diahuebs 16 
Juni 2016 pa 11:00 di mainta Saliendo for di Misa Fatima na 
Dokota pa santana Katholica na playa.E resto nan mortal lota 
reposa di 9'or di mainta den Misa Fatima na Dokota. 

Adres pa condolencia: 

Diaranson 15 di Juni 2016 di 7'orpa 9'ordi anochi na Royal 
Funeral Home 

Despues di entiero nos no ta ricibi bishita di condolencia na 
cas. 


Nos disculpa si den nos tristesa nos por a lubida un famia y 


J 


conocirnan 

CUE prome wega di final di e temporada di campeonato di Division di Honor 
den porta, Bath and Body Works a uni cu team di SV Dakota pa lansa un producto 
nobo den nan tienda situa den Caya Betico Croes. 

Nan a combina e evento cu benta di ticket p’e prome wega di final cu ta tuma 
lugar mayan diarazon, dia 15 di juni na Stadion Guillermo Trinidad. 


Dirigente di SV Dakota, Harvey Clement a splica durante di e evento cu e 
producto nobo di Bath and Body Works, cu ta traha den forma di un bij ta 
pas perfectamente cu e mascota di Dakota. Esaki t’e motibo tambe cu Jeremy 
Rasmijn, Store Manager di Bath and Body Works Aruba a acerca SV Dakota p‘e 
lansamento di e producto. 


Bath and Body Works como compania kier colabora cu algo cu ta actual den 
comunidad, y asina ta busca diferente conexion den comunidad manera e team 
di futbol di Dakota, cu ta bayendo final y nan mascota ta forma un combinacion 
perfecto p’e productonan nobo di e tienda, segun Rasmijn ta splica. 

E reaccion di parti di comunidad tabata fabuloso y tanto SV Dakota como Bath 
and Body Works a keda hopi contento cu e resultadonan di e evento. 

Bath and Body Works ta cu SV Dakota, Rasmijn a expresa, 
agregando cu nan lo t’ey pa apoya Dakota cu a yega final, y 
lo gana e torneo tambe. 


Introduccion di producto nobo cu benta di ticket pa final 

Bath and Body Works ta 
uni cu SV Dakota 


Harvey Clement a añadi cu entre RCA y SV Dakota 
e 2500 ticketnan disponibel p’e weganan final di 
Division di Honor lo ta “sold out” pa cada wega. 

SV Dakota a pasa den un preparacion tactico y 
organisatorio y tin un bon sorpresa pa nan fanaticonan 
p’e weganan final, cuminsando cu un wega riba 
diarazon y e siguiente wega riba diadomingo, dia 19 
dijuni. 

AVB a tene "technical meeting" cu 
dirigentenan di SV RCA y SV Dakota 

Lo aplica reglanan 
internacional 
pa wega final di 
"Playoffs 2016" 

A apunta Randolf Lacle como "Match 
Commisioner" 




Durante e reunion a haya oportunidad pa conta e dos ekiponan 
di e plannan pa cu e weganan final, kico tur tin prepara y 
kendenan tur lo t’ey pa presencia e weganan. P.e. lo tin 
ehecutivonan halto di FIFA, KNVB di Hulanda y di 
CONCACAF na Aruba kendenan lo ta den stadion 
pa mira e prome wega final di e campeonato di 
futbol Division di Honor di AVB. Tambe lo tin otro 
invitadonan, manera p.e. for di Sint Maarten y for di 
Corsou. 

Un di e cambionan cu a palabra cu e ekiponan diadomingo 
mainta durante e reunion ta cu lo hunga e weganan 
estrictamente bou di e reglanan internacional di FIFA. Di e 
forma aki lo mustra mundo henter cu Aruba tambe por hunga 
su weganan importante den forma grandi. Specialmente p’e 
weganan aki a apunta Randolf Lacle como “Match Commisioner”. 
Ta probecha haci uzo di su experencianan, mirando cu e ta conta 
cu reconocimiento di tanto FIFA como tambe di CONCACAF. 


Randolf Lacle a ocupa e funcion aki durante varios wega 
internacional caba. E ultimo wega p.e. tabata esun entre 
Mexico y El Salvador den stadion “Azteca” na Mexico City.A 
splica ambos team riba e reglanan internacional cu lo mester 
tene na cuenta. E “Match Commisioner” a repasa e reglanan cu 
ambos ekipo durante e reunion, p’asina ta sigur cu tur hende 
ta consciente na kico tur mester tene cuenta cune durante e 
weganan final. Por menciona cu e reunion tecnico a bay den 
masha bon ambiente. 


“DURANTE e weganan di semi final caba por a nota e direccion 
nobo cu Arubaanse Voetbal Bond ta bay aden y e ta dunando 
resultado”, asina Richard Dijkhoff di Arubaanse Voetbal Bond 
a duna di conoce diadomingo mainta despues di e “Technical 
Meeting” cu e dos ekiponan hungando den final, esta cu 
dirigentenan di SV RCA y SV Dakota. 


Richard Dijkhoff a haci un apelacion riba comunidad pa sigui 
sostene futbol, manera ta sosodiendo e ultimo simannan. Ta 
masha importante pa ambos team, tanto SV RCA como SC 
Dakota por sinti e calor di nan publico cu ta apoya nan. P’e 
hungadornan, no tin nada mas grandi cu fanaticada. AVB a 
percura pa un evento grandi diarazon awor, cu hopi invitado 
local y internacional, cu animacion y pa hinca tur fanatico den un 
ambiente sensacional di futbol, alegria y di sosten p’e barionan 
for di unda ambos team ta bin. 

Mayan diarazon e prome wega di final ta tuma lugar 

Expectativa 
grandi pa final di 

“Playoffs 2016" 

SV Dakota y SV RCA lo bataya p'e trofeo di campeon! 



DIASABRA anochi a tuma lugar e ultimo 
wega di “PLAYOFFS 2016” den categoria 
di semi final di cual SV Britannia a gana SV 
Dakota cu score di 2-0. 

“Diarazon awor nos ta drenta den e buelta 
final, pa cual e prome di e 3 weganan pa 
saca campeon di futbol Division di Honor di 
Aruba ta tuma lugar”, asina Richard Dijkhoff, 
Presidente di Arubaanse Voetbal Bond a indica. 
E ta anticipa stadion yen, weganan riba nivel 
halto y specialmente nos deporte di futbol 
sacando cara! 

“Diarazon awor 15 di juni ta tuma lugar e 
prome wega den buelta final di PLAYOFFS 
2016. Nos tin bastante tempo sin mira 
stadion yen y cu hopi fanaticada manera nos 
a experencia e ultimo simannan aki. 


Manera tur hende sa, e dos ekiponan cu a 
yega final y lo bataya p’e titulo di campeon y 
sub campeon ta SV Dakota y SV RCA”, asina 
Richard Dijkhoff a duna di conoce. 

El a bisa cu SV Dakota sin duda tin un fanaticada 
grandi pa cual e ta felicita e dirigentenan di SV 
Dakota pa nan trabou incansabel cu e ekipo. 
Diasabra nan a cuminsa cu benta di carchi p’e 
wega final y den 2 ora a bende 375 carchi caba, 
pues ta pronostica cu stadion lo ta chikito pa 
tur e fanaticonan di ambos ekipo. 

Di otro banda SV RCA ta conoci pa tin hopi 
fanatico tambe, pa cual nan ta sigur cu apoyo 
lo yega na cantidad grandi. 

A compronde cu e dos ekiponan lo percura pa 
brassband, pa DJ y sistema di zonido pa anima 


nan fanaticonan durante e weganan final. 
AVB kier adverti cu esnan cu kier ta den 
stadion, pa cumpra nan carchi di entrada 
adelanta sea na SV Dakota of na SV RCA pa 
garantisa nan stoel. 

Lo tin algun carchi na porta, pero ta sali for di 
e punto di bista cu stadion lo ta “uitverkocht” 
prome cu diarazon caba. E wega mes ta 
cuminsa 8:00pm pero lo habri porta di stadion 
for di 6:00pm caba. 

Specialmente p’e wega aki, lo tin 
representantenan halto for di FIFA y 
CONCACAF na Aruba, pa cual lo tene e 
reglanan di wega mas estricto posibel. Tambe 
lo conta cu presencia di KNVB di Hulanda na 
Aruba p’e wega aki. 


Aaron Franken ta 
wordo titula Campeon 
di Aruba den Bola 8 


AARON Franken a keda titula como 
Campeon di Aruba den Bola 8 y asina ta 
conkista e segundo titlulo p’e aña aki. Un 
pabien grandi tambe pa Jorzhino Everon cu 
su Sub-Campeon. 

E resultado ta como lo siguiente: 

Aaron Franken ta sali na prome lugar, 
mientras Jorzhino Everon ta tuma segundo 
puesto, sigui pa Elvis Evertsz cu tercer 
lugar, despues Ransley Tromp cu cuarto 
lugar, Jason Kock y Robby Natu cu di cinco 
y seis lugar, y finalmente Gunnar Leonardo 
y Injomar Briezen cu di shete y ocho lugar. 


Asina tambe Aruba ta conoce su 4 hungador 
cu lo carga e bandera di Aruba n’e proximo 
Campeonato Panamericano na Costa Rica, 
dianan 9 pa 17 di augustus. 

E 4 hungador nan lo ta: Aaron Franken 
(Campeon Nacional 9-ball y 8-ball 2016), 
Gunnar Leonardo (Campeon Nacional 10- 
ball 2016), Richard Wolff (#1 Ranking APT 
2015), y Ransley Tromp. 

Di awor caba FEBIAR kier manda un palabra 
di exito na tur 4 hunagdor. Un danki grandi 
tambe ta bay p’e sponsornan Lotto Aruba y 
Pizza Hut. 

A mantene un nivel halto di futbol 
durante henter e campeonato 

SV Dakota ta 
cla p'e trofeo di 
campeon despues 
di 20 aña 

Hungadonan ta mentalmente prepara 
p'e weganan di final 


“DESPUES cu nos a clasifica p’e 
weganan final for di e ekipo di 
Deportivo Nacional/Washington, 
nos a laga e hungadonan sosega 
p’e wega di Britannia di diasabra. 
Awor tur atencion ta p’e wega 
di mayan diarazon”, asina 
Franklin Priest, trainer principal 
di SV Dakota a bisa na final di e 
“Technical Meeting” diadomingo 
mainta hunto cu dirigentenan di 
Arubaanse Voetbal Bond. 

“Nos a pone algun meta e aña 
aki pa nos team di Dakota. Nos a 


logra e prome meta caba pa yega 
Playoff. 

Nos a logra e di dos meta caba 
pa yega final y awor ta un meta 
so ta resta nos mas, esta pa titula 
campeon di Aruba despues di 20 
aña”, asina Franklin Priest a bisa 
cu un sonrisa di orguyo riba su 
cara. 

Harvey Clement, Presidente di SV 
Dakota a segura cu publico lo por 
conta cu e mesun nivel halto di 
futbol cu a mira durante henter e 


campeonato, cu awor lo termina 
den e weganan final pa campeon 
of sub campeon di futbol Division 
Honor di nos isla. 

“Muchanan bon prepara 
mentalmente y nos staf tecnico 
bon prepara pa locual nan ta haci. 
Hunto nos a crea locual t’e team di 
Dakota cu awor a yega final”, asina 
Clement a conta. 

Pa locual ta preparacion, Harvey 
Clement a splica cu n’e parti pariba 
di stadion lo tin zonido di Elite, cu 
lo conta cu animacion di D J Vibes 
y DJ Alah, ambos procedente di 
Dakota. 

N’e parti pabou lo conta cu 
animacion di MC Oz cu e ultimo 
4 pa 5 weganan a sa di haci un 
tremendo trabou di animacion. 
Wega ta cuminsa 8:00pm, pero 
porta di stadion lo habri for di 
6:00pm. 

A funda SV Dakota dia 15 di 
juli 1947 dor di Momon de 
Castro. Dakota a bira campeon 
na aña 1961, 1962, 1963, 1965, 
1966, 1969, 1970, 1971, 1974, 
1976, 1979, 1980, 1981, 1982, 
1983,1988,1991 y 1995. 


Na tur e ekipo ta conta cu 15 
titulo di campeon, 4 titulo di 
sub-campeon, 5 biaha campeon 
invicto, 2 biaha tres titulo di 
campeon consecutivo y 1 biaha 
4 titulo di campeon consecutivo. 
SVDakota ta consisti di 9 categoria 
den futbol. 

SV Dakota tin alrededor di 196 
hungador activo, 9 trainer, 9 lider 
y un staf tecnico di Hoofdklas cu 
ta consisti di Franklin Priest como 
Hoofdtrainer, David Puriel como 
Assistant Trainer, Albert Lake Jr 
como Assistant Trainer y Conny 
Van Niel como Fysiotherapie. Pues 
hunto nan ta forma alrededor di 
250 miembro activo. 

Directiva di S.V. Dakota ta 
consisti di Harvey Clement como 
Presidente, Rossi Marchena como 
Tesorero, Gilmar Croes como 
Secretario y Jose Wernet como 
Administrador. 

Sigur despues cu e directiva hoben 
y dinamico a tuma over na aña 
2012, a nota varios cambio cu poco 
poco a cuminsa duna resultado y 
awe despues di 4 aña por mira e 
resultado directo pa cu e ekipo 
hoben di Hoofdklas. 


Aña pasa nan a titula 
campeon pa di 33 biaha! 

SV R.C.A 
lo haci tur 
posibel pa 
mantene 
su titulo di 
campeon 

“PA LOKE t’e team mes nos ta preparando 
hopi bon. Nos a train henter siman, nos a hunga 
diabierna, nos a train diadomingo mainta, 
nos ta train dialuna y awe diamars p’e team 


ta optimal prepara pa diarazon awor”, 
asina Roland “Ditto” Acosta, Presidente 
di SV RCA a duna di conoce despues 
di e “Technical Meeting” cu Arubaanse 
Voetbal Bond diadomingo mainta. 

Pa locual t’e organisacion mes, SV RCA ta 
haciendo un esfuerso grandi. 

Diarazon awor lo tin High Performance 
cu lo percura pa zonido, mientras cu DJ 
Sky di Hulanda ta bin Aruba specialmente 
pa anima e fanaticonan durante e wega 
di final. Pues ta mustra di lo bira un 
ambiente grandi! 

“Despues di un campeonato intensivo y 
largo, mi ta kere cu ambos ekipo tin e parti 
di cansancio. Atrobe tin e parti fisico pa 
traha cu e hungadonan pa trece nan bek. 
E parti mental pa nos esey no ta un 
problema, pasobra di e ultimo 6 añanan, 
SV RCA tabata 5 biaha den final, pues por 
bisa cu e mesun kern di e ekipo lo ta esnan 
hungando e finalnan, dus nan tin e mindset 
pa yega final. 


Pues directiva tin pleno confiansa cu e ekipo 
aki ta bon prepara”, segun Ditto Acosta a 
afirma. 



E invitacion ta bay na tur fanatico di SV RCA pa 
cumpra nan carchi di entrada tempran, pasobra 
tur cos ta mustra cu mayan diarazon stadion lo 
ta “uitverkocht” y lo no por bende mas carchi 
di entrada na porta. Stadion Guillermo P. 
Trinidad lo habri porta pa 6:00pm, mientras 
cu e wega di futbol mes 
lo start pa 
exactamente 
8:00pm. 

Jourdé Klabér, Zahyon 
Klabér y Rasheed Lowe 
a gana prome lugar na e 

di 9 Arthy Lie's Suriname 
Taekwondo Open 


JOURDÉ Klabér, Zahyon Klabér y Rasheed 
Lowe a gana prome lugar na e di 9 Arthy Lie’s 
Suriname Taekwondo Open, mientras cu 
Joshua Klabér a sali na di dos lugar. 

Diasabra ultimo, dia 11 di juni, 4 atleta di 
Brazil Taekwondo Stichting hunto cu nan 
coach Clifford Rasmijn a participa na e di 9 
Arthy Lie’s Suriname Taekwondo Open. 
Rasheed Lowe y Joshua Klabér ta cay bou di e 
categoria di infantil, pero a dicidi di laganan 
cuminsa bringa den e categoria di cadet. 
Jourdé Klabér a bringa den e categoria di 
Senior y Zahyon Klabér ta Junior. 

Joshua Klabér a bringa den e categoria di 
-33 kilo cadet. Joshua Klabér, kende a bringa 
prome contra di Stephano Krak di Suriname, 
a logra di gana esaki. Despues Joshua Klabér 
a bringa contra di Aryan Gowri di Suriname y 
Joshua Klabér a gana esaki tambe. 

Joshua Klabér a topa cu Leon Thakoer di 
Suriname un atleta bon conoci na Aruba, un 
atleta di caliber. Joshua Klabér no tabata por 


cu Loen Thakoer su tecnicanan. 

Leon Thakoer a pone Joshua Klabér bou 
presion y a gana esaki facilmente. Joshua 
Klabér a keda desapunta y mester a keda toch 
satisfecho cu su di dos lugar. 

Rasheed Lowe a bringa den e categoria di -41 
kilo cadet. Rasheed Lowe a cuminsa keha na 
cuminsamento caba di ta nervioso. Esaki e 
tabata haci na Aruba caba for di siman pasa 
bisando cu e tin miedo y ta nervioso. 

Rasheed Lowe su prome pelea a bay contra di 
Anol Jules for di Frans Guyana y Rasheed Lowe 
a logra di gana esaki. Depues Rasheed Lowe a 
topa cu Dimitri Lie Pauw Sam for di Suriname 
y a gana esaki tambe. 

Den final Rasheed Lowe a topa cu Dives Théo 
for di Frans Guyana y Rasheed Lowe a logra 
gana esaki facilmente logrando asina su prome 
lugar, apesar di tabata nervioso. 

Zahyon Klabér a bringa den e categoria di 
-59 kilo Junior. E tabatin 4 bringador den su 
poule. Zahyon Klabér a bringa prome contra 


di Bendjino Misiedjan di Suriname y Zahyon 
Klabér a logra di gana esaki. 

Den final Zahyon Klabér a topa cu Chelon 
Beukenhout di Suriname y Zahyon Klabér a 
gana esaki tambe, haciendo asina cu Zahyon 
Klabér a sali ganador absoluto den su categoria. 

Jourdé Klabér a bringa den e categoria di 
Senior di -63 kilo. Jourdé Klabér a topa cu 
Ashwien Gowri di Suriname y Jourdé Klabér 
a logra di gana esaki y a yega den final. 

Den final Jourdé Klabér a topa cu Damion 
Grootfaam y Jourdé Klabér a gana esaki 
saliendo na prome lugar. 

Jourdé Klabér a bringa contra di Damion 
Grootfaam na Aruba caba y Jourdé Klabér a 
gana Damion Grootfaam. 

Asina Brazil Taekwondo Stichting su team di 
Train Hard Fight Smart a haci un cos un biaha 
mas aya na Suriname. Awor lo bay prepara pa e 
Costa Rica Open. Ta bay tin dos camp training 
na Aruba cu lo bay bira e preparacion p’e Costa 
Rica Open cu ta un G1 ranking. 

